Source: http://slideflix.net/doc/2890861/ter%C3%A4srakennevalmistajan-tuotteiden-ce-merkint%C3%A4-tarmo-pyykk%C3%B6
Timestamp: 2018-08-15 11:23:32+00:00
Document Index: 3535910

Matched Legal Cases: ['KKO ', 'KKO ', 'KKO ', 'kko\n', 'KKO ', 'KKO ', 'kko\n', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'kko ', 'KKO ', 'kko ', 'KKO ', 'KKO ', 'kko ', 'KKO ', 'KKO ', 'kko ', 'KKO ', 'KKO ', 'kko\n']

TERÄSRAKENNEVALMISTAJAN TUOTTEIDEN CE-MERKINTÄ Tarmo Pyykkö
Download TERÄSRAKENNEVALMISTAJAN TUOTTEIDEN CE-MERKINTÄ Tarmo Pyykkö
TERÄSRAKENNEVALMISTAJAN TUOTTEIDEN
Teräsrakennevalmistajan tuotteiden CE-merkintä
Markus Sorvoja
52+14
Tämän opinnäytetyön toimeksiantajana toimi LC Partners Oy. Työn tavoitteena oli saada
yritykselle teräsrakennevalmistajan teräsrakennesertifiointi Euroopan unionin alueella valmistettavien rakennustuotteiden CE-merkitsemiseksi. Opinnäytetyön sisältö keskittyy tuotteiden CE-merkitsemisen vaatimuksiin, yrityksen lähtötilanteen määrittelemiseen ja vaatimusten täyttämiseen vaadittaviin toimiin.
Opinnäytetyön tietoperustan muodostavat teräsrakennestandardi ja siihen liittyvät muut
standardit. Käytettyä tietoperustaa on aiheen uutuudesta johtuen laajennettu eri toimijoiden
aiheesta kirjoittamilla oppailla ja luentomateriaaleilla. Opinnäytetyön rakenne on tutkimuslähtöinen.
Yrityksen olemassa olevia laatumateriaaleja täydennettiin ja täsmennettiin vastaamaan vaatimusten mukaista tuotantoa. Työn lopputuloksena LC Partners Oy:n tuotanto sertifioitiin
ja yritys sai oikeuden CE-merkitä valmistamansa teräsrakenteet.
CE-merkintä, DoP – suoritustasoilmoitus, hEn - harmonisoitu standardi, FPC – tuotantokäsikirja, NoBo – akkreditoitu kolmas osapuoli
CENTRAL OSTROBOTHNIA UNIDate
VERSITY OF APPLIED SCIENCES
CE-marking the products of building steel manufacturer.
This thesis was commissioned by LC Partners Oy. The European Union has laying down
harmonized conditions for the marketing of construction products in the marketing area of
the EU. Certifying the production of the customer company to meet the requirements of
CE-marked steel structure production was the main objective of the thesis. The thesis focused on the requirements of CE-marking, on defining the starting position of LC Partners
Oy and on the actions that need to be taken to meet the requirements of standardization.
The theoretical framework of the study consisted of the steel structure standard and all
other standards related to EN 1090. Because of the quite new issue there are not many
written books about the certification for steel structure producers. That is the reason why
some of the theoretical material is from short guides and lecture materials of different steel
companies. The thesis is research oriented by its structure.
Part of the thesis was to complete the qualification material and handbook of LC Partners
Oy to comply with the requirements of the standard. As a result of the thesis nowadays LC
Partners Oy is a certified steel structure manufacturer. They can mark constructions with
the CE label.
CE-marking, DoP – Declartion of Performance, FPC – Factory production control, hEn –
harmonized production standard, NoBo – Notified Body
CE- eli Committee Europee, tuotteiden CE-merkintä. Valmistajan vakuutus tuotteen turvallisuudesta ja vaatimusten mukaisesta
valmistamisesta.
Declaration of Performance – suoritustasoilmoitus. Tuotteen valmistajan kirjallinen dokumentti tuotannon sisäisen laadunvalvonnan vaatimustenmukaisuudesta.
Harmonisoitu standardi. Harmonisoidut standardit ovat tuotteiden valmistamiseen liittyviä standardeja, joissa määritellään
tuotteelle asetetut vaatimukset, liittyvät standardit valmistamiseen, testaamiseen ja hyväksyntään.
Notified Body eli akkreditoitu tarkastuslaitos, joka valvoo ja tarkastaa tehtaan toimintaa.
Factory Production Control - tuotantokäsikirja. Teräsrakennevalmistajan tuotannonohjaustyökalu.
Opinnäytetyön kirjoittaminen on vaativa ja jälkikäteen tarkasteltuna kokonaisuudessaan
hyödyllinen projekti. Viimeistään se ohjaa jokaisen opiskelijan toteuttamaan oman suuren
työkokonaisuuden.
Opinnäytetyön merkitys työelämässä on muuttunut jonkin verran siitä mikä se oli aikaisemmin. Aiheita ja töitä on tarjolla varmasti entiseen tapaan, mutta opinnäytetyöaiheen ja opiskelijan kohtaaminen on monesta seikasta kiinni. Minulla kävi todella hyvä tuuri, sain tehdä
työn omalla työpaikallani ja näin syvensin toimialaan liittyvää tietouttani. Haluankin siksi
kiittää LC Partners Oy:n toimitusjohtajaa Markus Sorvojaa mahdollisuudesta tehdä opinnäytetyö ja vieläpä ”töissä”. Kiitän myös Blaxar Oy:n tuotantopäällikköä Sami Kemppaista antoisista keskusteluista pinnoittamisen saralla. Lisäksi haluan kiittää opinnäytetyöni ohjaajaa
Tapio Malista ja viestinnän opettajaani Maarit Tammistoa hyödyllisistä ohjeista ja neuvoista. Kiitos myös muille opettajille, jotka ovat antaneet takaisin kouluun palanneelle aikuisopiskelijalle ”hengentäytettä”. Kiitos tiedosta ja haasteista!
Opinnäytetyön tekeminen perheelliselle työn ohessa tuo mukanaan omia haasteitaan ja kiitänkin vaimoani Ninaa ymmärryksestä ja tuesta. Erityisen kiitoksen annan esikoispojallemme Topiakselle, jonka päiväunien aikana isyyslomalla talvella 2015 ”iskä sai kirjoittaa
rauhassa”. Kiitos myös kaikille opiskelutovereille mahtavasta ja antoisasta neljästä vuodesta
Ylivieskassa. Kiitos!
Kokkolassa 8.11.2015
3 CE-MERKINTÄ
4 TERÄSRAKENNESTANDARDI SFS-EN 1090 JA VAATIMUKSET
TERÄSRAKENTEIDEN VALMISTAMISEKSI
4.1 Johdanto standardiin
4.2 CE-merkittävän teräsrakenteen määrittely
4.3 CE-merkittävän teräsrakenteen vaatimukset
4.3.1 Vaatimukset lyhyesti
4.3.2 Laadunhallinta
4.3.3 Toteutusluokkien valinta
4.3.4 Hitsauskoordinaattori
4.3.5 Mittaaminen ja toleranssit
4.3.6 Dokumentointi
5 LC PARTNERS OY:N LÄHTÖTILANNE STANDARDIN NÄKÖKULMASTA 21
5.1 Laadunhallinta ja dokumentaatio
5.2 Hitsaus ja toteutusluokkien valinta
6. TARVITTAVAT TOIMET STANDARDIN SERTIFIOIMISEKSI
6.1 Laatujärjestelmä
6.1.1 Tuotantokäsikirja
6.1.2 Toimintaohje
6.2.1 Menetelmäkoe
6.2.2 WPS ja WPQR-menetelmäkoe ja menetelmäkoepöytäkirja
6.2.3 Menetelmäkokeen hyväksyminen
6.3 Dokumentaatio
6.4 Alihankkijat
6.5 Tuotannon alkutarkastus
6.5.1 Materiaalit
6.5.2 Hitsaus
6.5.3 Alkutarkastus käytännössä
6.6 Auditointi
6.6.1 Auditoinnin lopputulos
6.6.2 Esikäsittelyaste
6.6.3 Pintakäsittelylaitoksen auditointi ja pintakäsittelyä edeltävän käsittely
täsmentäminen
6.6.4 Suihkupuhalluksen menetelmäkoe
7. JOHTOPÄÄTÖKSET JA POHDINTA
KUVIO 1. Esimerkki mittaamista ohjaavasta standardista: vinouden mittaaminen
KUVIO 2. Päittäishitsikoekappale
KUVIO 3. Pienahitsikoekappale
KUVIO 4. Hitsattu päittäishitsikoekappale
KUVIO 5. Hitsattu pienahitsikoekappale
KUVIO 6. Hitsattu vinoliitoskoekappale
KUVIO 7. Hitsauksen koekappaleiden leikkausohje: päittäishitsi
KUVIO 8. Hitsauksen koekappaleiden leikkausohje: pienahitsi
KUVIO 9. Pintakäsitellyt teräsrakenteet ennen asentamista
KUVIO 10. Asennettu porraskokonaisuus
KUVIO 11. Käsittelemätön pinta
KUVIO 12. Suihkupuhallettu koekappale verrattavana
KUVIO 13. Suihkupuhalluksen menetelmäkoepöytäkirja
TAULUKKO 1. Yrityksen tuotteen vaatimustenmukaisuuden hyväksyntä ja
TAULUKKO 2. Rakenteen käyttöluokan valintataulukkovalvominen
TAULUKKO 3. Tuotantoluokan valintataulukko
TAULUKKO 4. Rakenteen seuraamusluokka
TAULUKKO 5. Toteutusluokan valintataulukko
TAULUKKO 6. Hitsauskoordinaattorin teknisen tietämyksen taso
TAULUKKO 7. Hitsauskoordinaattorin pätevyyden määrittely
TAULUKKO 8. Esimerkki olennaisista valmistustoleransseista
TAULUKKO 9. Dokumentointi toteutusluokittain
TAULUKKO 10. Pinnan esikäsittelyaste
Olen työskennellyt LC Partners Oy:ssä heinäkuusta 2013 lähtien erilaisissa asentamisen ja
varastonhallinnan tehtävissä. Moni yrityksen projekteista on sivunnut pakolliseksi
muuttuvaa, vuonna 2011 Euroopan unionin säätämää tuoteasetusta teräsrakenteiden CEmerkitsemisestä. Yhtiön työkannan rauhoituttua sopivasti toimitusjohtaja tarjosi minulle
mahdollisuutta tehdä opinnäytetyönä LC Partners Oy:n SFS-EN 1090 -projekti.
Ammatillisesti työn puolesta aiheeseen uppouduttuani oli kiinnostus tarttua uuteen
haasteeseen mieluisa.
LCP:n toimintaa on ajan kuluessa tarkennettu ja yrityksen konsepti on tarjota asiakkaalle
laadukkaan työn lisäksi ”elinkaaren mittaisia lisäarvoratkaisuja” (LCP, 2008). Halu osoittaa
osaaminen on tarkoittanut jatkuvaa kehittämistä ja kehitystä. Tämän kehityksen seurauksena
yrityksen hitsaustekninen osaaminen on sertifioitu vuonna 2005 (SFS-EN ISO 3834-2) ja
laadunhallintajärjestelmä vuonna 2008 (SFS-EN ISO 9001). Kehittäminen jatkuu edelleen
ja vaatimusten muuttuessa teräsrakenneosaamisen sertifiointi (SFS–EN ISO 1090-2) on
luonteva jatko osana kehityskaarta.
Opinnäytetyön kokonaisuutta miettiessä rajaus oli sikäli yksinkertainen tehdä, että tässä tapauksessa työn tulisi sisältää kaiken sertifiointiin liittyvän selvitys- ja kirjoitustyön (dokumentointi) sekä tarvittaessa selvittää ja tehdä/teettää tarvittavat käytännön työt. Työtä aloitettaessa kokonaisuuden hahmottaminen oli täysin mahdotonta, mutta viitepuitteet oli määriteltävä.
Kohtuullisen kokoisen pk-yrityksen kannalta työtä oli melko paljon, joskin merkittävä osa
oli integroida tuleva materiaali olemassa olevaan laatujärjestelmään päällekkäisyyksien välttämiseksi. Yrityksen kannalta työ olisi siinä vaiheessa valmis, kun sertifiointiprosessi olisi
valmis ja yritys olisi oikeutettu merkitsemään valmistamansa teräsrakenteet CE-merkinnällä.
Opinnäytetyön liitteenä ovat yrityksen CE-merkintädokumentaatio sekä tuotantoa ohjaava
tuotantokäsikirja.
2. YRITYSESITTELY
LC Partners Oy (Life Cycle Partners Oy, jäljempänä LCP) on vuonna 2005 perustettu yritys,
jonka toimipiste sijaitsee Kokkolan suurteollisuusalueella niin kutsutulla Kemiran alueella.
LCP:n perustaja ja omistaja on Markus Sorvoja. Työntekijöitä yrityksellä on töissä noin 50
henkeä, mutta etenkin kesällä työntekijämäärä voi ajoittain yli tuplaantua.
Yrityksen päätoimiala on teollisuus- ja prosessiputkistojen esivalmistus ja asentaminen. Yritys valmistaa ja asentaa näihin liittyviä putkistokannakkeita, erillisiä putkisiltoja sekä asiakkaiden tilaamia erilaisia teräsrakenteita. Yrityksen pääasiakkaita ovat yrityksen esivalmistetilojen välittömissä läheisyyksissä sijaitsevat suomalainen kaasuntuottaja Woikoski Oy, Kemiran entinen hienokemikaalitehdas CABB Oy sekä Kokkolan suurteollisuusaluetta hallinnoiva Kokkola Industrial Park KIP Oy.
Yritys pääurakoi putkitusprojekteja pääasiassa Keski-Pohjanmaan talousalueella mutta
ajoittain ympäri Suomen. LCP on laajentunut ostamalla vuonna 2012 kokkolalaisen Scancool Oy:n (nykyään Oilon Scancool Oy) putkistoasennuksen, joten LCP suorittaa Scancoolin putkituksia ja asennuksia aliurakointina. Yrityksen liikevaihto oli 4,4 miljoonaa euroa
3. CE-MERKINTÄ
Erilaisten tuotteiden CE-merkintä on ollut käytössä Euroopan unionin alueella yli 20 vuotta.
CE-merkinnän tarkoituksena on kertoa tuotteiden kuluttajille ja viranomaisille, että tuote on
turvallinen käyttää ja se täyttää tuotteelle asetetut tekniset vaatimukset. Tämä tarkoittaa sitä,
että tuote on valmistettu EU:n terveys-, turvallisuus- ja ympäristövaatimusten mukaisesti.
Käytännössä tuotteiden merkitseminen tarkoittaa sitä, että valmistaja vakuuttaa tuotteen olevan valmistettu EU:n lainsäädännön mukaisesti. Valmistaja testaa valmistamansa tuotteet ja
vakuuttaa niiden olevan vaatimusten mukaisia. CE-merkintää ei mikään laitos myönnä, vain
luvan merkitä tuotteet. (Euroopan komissio, 2010.)
Tuotteiden CE-merkitseminen on ollut pakollista joissakin tuotteissa ja tuoteryhmissä aikaisemminkin, kuluttajille tunnetuin tuoteryhmä lienevät lasten lelut.
Rakennustuotteiden CE-merkintä on kohtuullisen uusi asia. Euroopan unionin rakennustuoteasetus on tullut voimaan kokonaisuudessaan 1.7.2013. Rakennustuoteasetus korvaa vanhan rakennustuotedirektiivin. Asetuksen keskeistä sisältöä ovat tieto siitä, millä edellytyksillä rakennustuotteita voidaan CE-merkitä ja millä tavalla tuotteiden ominaisuuksista kerrotaan.
Rakennustuoteasetus on säädetty varmistamaan rakentamisessa käytettävien rakennustuotteiden yhdenmukaisuus. Rakennustuotteiden valmistamisessa ominaisuuksien on täytettävä
useampiin asioihin liittyvät perusvaatimukset. Näitä ovat mekaaninen lujuus ja vakaus, paloturvallisuus, hygienia, terveys ja ympäristö, käyttöturvallisuus ja esteettömyys, meluntorjunta, energiansäästö ja lämmöneristys sekä luonnonvarojen kestävä käyttö. Tuotteiden tulee
täyttää edellä mainitut edellytykset tuotekohtaisten vaatimusten lisäksi saadakseen myyntiluvan EU:n talousalueella. (Ympäristöministeriö, 2014.)
Ajatuksena rakennustuoteasetuksen yhtenäisille vaatimuksille on osaltaan myös vapaan liikkuvuuden varmistaminen; Suomessa valmistettuja tiiliä voidaan CE-merkittynä myydä
Espanjassa ja Ranskassa valmistettuja teräsrakenteita Puolassa. Tuotteet voivat olla EU:n
ulkopuolella valmistettu, kunhan tuotteelle asetetut perusvaatimukset täyttyvät ja tuote on
valmistettu EU:n rakennustuoteasetuksen mukaisesti, tarkastettu ja CE-merkitty.
4. TERÄSRAKENNESTANDARDI SFS-EN 1090 JA VAATIMUKSET TERÄSRAKENTEIDEN VALMISTAMISEKSI
Teräsrakentaminen on ollut tietyllä tavalla ”villi pelikenttä”. Valmistamista ja suunnittelua
ei ole valvottu käytännössä millään tavalla. Sen seurauksena Suomessakin on tapahtunut
useampi valitettava tapaturma, joissa on menetetty ihmishenkiä. Viimeisimpänä niin kutsuttu Laukaan maneesiturma vuodelta 2013, jonka seurauksena ratsastamassa ollut tyttö ja
kaksi hevosta kuolivat sekä neljä muuta loukkaantui (Savon Sanomat, 2013).
Teräsrakenteiden merkittävyys ja rakenteiden käytön jatkuva lisääntyminen on yksi niistä
syistä, miksi EU:n rakennustuoteasetus pitää sisällään myös teräsrakentamista ohjaavan teräsrakennestandardin EN 1090:n. Standardin tarkoitus on ohjata koko teräsrakentamisen
tuotantoketjua hankkeen määrittelystä suunnitteluun, valmistamista kokonaisuutena sekä
luovuttamista tilaajalle.
EN 1090 on yksi niin kutsuttuista harmonisoiduista standardeista, joilla rakennustuotteita
säädellään. Standardin siirtymäaika päättyi heinäkuun ensimmäinen päivä 2014. Sen päivän
jälkeen kaikki standardissa EN 1090 mainitut teräsrakenteet on pitänyt CE-merkitä.
Teräsrakennestandardi ei ole yksi standardi vaan itseasiassa kokoelma teräsrakentamiseen
liittyviä standardeja. Tässä luvussa käsitellään EN 1090-standardissa määritellyt vaatimukset, joiden mukaan CE-hyväksyttäviä tuotteita voidaan valmistaa. Standardi sisältää kolme
 EN 1090-1 Teräs- ja alumiinirakenteiden toteutus – Osa 1: Vaatimukset rakenteellisten kokoonpanojen vaatimustenmukaisuuden arviointiin
 EN 1090-2 Teräs- ja alumiinirakenteiden toteutus – Osa 2: Tekniset vaatimukset
 EN 1090-3 Teräs- ja alumiinirakenteiden toteutus – Osa 3: Tekniset vaatimukset
alumiinirakenteille. (SFS-EN 1090.)
LCP ei suunnittele mitään rakenteita eikä toteuta alumiinirakenteita, joten opinnäytetyössä
käsitellään vain standardin EN 1090:n osat yksi ja kaksi. Näistä kahdesta käsitellään vain
yleiset vaatimukset sekä teräsrakentamiseen kuuluvat osiot.
Kaikkia valmistettavia terästuotteita ei tarvitse CE-merkitä, vaikka ne valmistettaisiinkin samoilla menetelmillä ja samojen vaatimusten mukaisesti kuin merkintävelvollisuuden alaiset
tuotteet. Mitkä kantavat rakenteet tulee CE-merkitä? Standardia sovelletaan seuraavien rakenteiden ja toimialojen tuotantoon:
 talonrakennus
 sillat
 tornit ja mastot
 paineettomat säiliöt
 siilot ja putkilinjat
 paalut
 nosturiradat.
(SHY, 2013.)
Standardin soveltamisala sisältää erittäin suuren teollisuuden alan tuotannon. Vaikka em.
tuotteille on olemassa harmonisoitu tuotestandardi ja ne pitää pääsääntöisesti merkitä, antaa
Rakennustuoteasetus kolme poikkeusta CE-merkitsemiseen:
1. Rakennustuote on valmistettu yksilöllisesti tai räätälöitynä sarjavalmistuksesta
poikkeavalla tuotantoprosessilla. Valmistava yritys myös asentaa tuotteen itse rakennuskohteeseen.
2. Rakennustuote on valmistettu rakennuspaikalla ns. ” lopulliselle paikalleen”.
3. Rakennuskohde, johon rakennustuote valmistetaan, on perinteiseen tapaan suojeltu.
(Henhelpdesk, 2014.)
Lyhyesti voidaan siis sanoa, että CE-merkintävelvollisuus koskee markkinoille päätyviä
tuotteita. Ja markkinoilla tässä tapauksessa tarkoitetaan pääsääntöisesti EU:n sisäistä kauppaa: niin yksityisille kuluttajille päätyviä vähittäismyytäviä tuotteita kuin business to business-toimitettavia rakenteita ja -kokonaisuuksia. Mitä enemmän sarjatuotantomaisempaa
valmistus on, sitä varmemmin tuote kuuluu standardin piiriin. Mitä tuotteita ei tule CE-merkitä?
 Rakennustuotetta ei ole tarkoitettu käytettäväksi rakennuskohteeseen.
 Jos rakennustuote on väliaikainen esim. pysyvän rakentamisen rakentamisen aikaiseen tukemiseen valmistettu.
 Rakennustuotteen ominaisuudet eivät vaikuta rakennuksen ominaisuuksiin esim.
kannakkeet, hyllyt, keittiökaapistot ja kalusteet.
Teräsrakennestandardi EN 1090:n vaatimukset liittyvät kolmeen keskeiseen tekijään:
1. Laadunhallintaan
2. Toteutusluokkaan, sen mukaiseen valmistamiseen ja dokumentointiin
3. Hitsausvaatimuksiin
Käytännössä sertifikaatin saamisen edellytyksenä siis on, että yrityksellä on jonkinlainen
laadunhallintajärjestelmä. Yleistä laadunhallintasertifikaatti ISO 9001:tä ei vaadita, mutta
EN 1090:n vaatima laadunhallinnan laajuus ”ohjaa” sertifioimaan ISO 9001:en.
Toinen vaatimus sisältää yrityksen oman määritelmän valmistettavista teräsrakenteista. Käytännön vaatimukset rakenteiden toteuttamiseen riippuvat valmistettavista tuotteista. Tuotteille on määritelty ns. toteutusluokat, jotka kertovat rakenteiden käytöstä ja rakenteiden seuraamusluokista. Toisin sanoen seuraamusluokilla tarkoitetaan kuviteltua (mutta mahdollista)
tilannetta ja sen todellisia seuraamuksia rakenteiden pettäessä
Kolmas merkittävä vaatimus koskee teräsrakenteiden valmistamisessa olennaista hitsausta.
Yrityksen täytyy sertifioida SFS-EN ISO 3834-hitsauslaatustandardi. Sertifioinnille on asetettu kolme tasoa:
1. Peruslaatuvaatimukset (EN ISO 3834-4)
2. Vakiolaatuvaatimukset (EN ISO 3834-3)
3. Kattavat laatuvaatimukset (EN ISO 3834-2)
Vain toteutusluokassa EXC1 riittää, jos yrityksen hitsauspätevyys täyttää peruslaatuvaatimukset. Toteutusluokassa EXC2 vaaditaan standardilaatuvaatimuksia, EXC3 ja EXC4 vaaditaan yritykseltä kattavia laatuvaatimuksia. Toteutusluokista syventävämmin kohdassa
4.3.3 Toteutusluokkien valinta.
Standardin vaatimusten sisältöä tarkastellaan tarkemmin tulevissa luvuissa.
Ensimmäinen vaatimus teräsrakenteiden Teräsrakenneasetuksen kannalta hyväksyttävään
valmistamiseen on yrityksen laadunhallinta. Kuten johdattavassa kappaleessa todettiin, yrityksen ei tarvitse sertifioida yleistä laadunhallintajärjestelmää ISO 9001:stä. Standardin EN1090 vaatimukset kuitenkin vaativat yritystä muodostamaan jonkinlaisen niin kutsutun
FPC:n eli tehtaan tuotannonvalvonta-käsikirjan, jonka laajuus käytännössä riittää ISO 9001sertifikaatin hakemiseen.
Mihin laadunhallintaa tarvitaan teräsrakentamisessa? Yrityksen valmistaessa teräsrakenteita
on yrityksen pystyttävä näyttämään vaatimustenmukaisuuden täyttyminen jokapäiväisessä
tuotannossa. Yrityksen täytyy pystyä osoittamaan:
 missä tuote on tehty
 miten tuote on tehty
 mistä materiaaleista tuote on tehty
 onko tuote vaatimusten (direktiivi, standardi) mukainen
Laadunhallintajärjestelmä on työkalu, jolla yritys pystyy osoittamaan kykenevänsä valmistamaan tuotteet vaatimusten mukaisiksi.
Harmonisoidussa tuotestandardissa ilmoitetaan standardin sisältäminen tuotteiden valmistamisen varmistamisen vaatimustenmukaisuusmenettely eli ns. AC-luokka. AC-luokittelu tehdään tuotteen ominaisuuksien mukaan. Kaikille harmonisoitujen tuotestandardien piiriin
kuuluville tuotteille on annettu AC-luokitus, joka ilmoitetaan tuotteen valmistamista ohjaavan standardin ZA-liitteessä. Mitä pienempi on AC-luokituksen numero, sen tarkemman sisäisen ja ulkoisen valvonnan kohteena valmistettavat rakennustuotteet ovat.
Esimerkkejä AC-luokista luokituksen selventämiseksi:
 EN 1090-standardin mukaan määritelty AC-luokka kaikenlaiseen käyttöön tuleville
teräsrakenteille on aina 2+ (TRY Teräsrakenneyhdistys, 2011).
 EN 14992-standardin mukaan valmistetut ei-kantavat seinäelementit kuuluvat ACluokkaan 4. Kantavien seinäelementtien AC-luokka on 2+
(RTT Betoniteollisuus ry, 2014).
 EN 13162-standardin mukaan valmistetun mineraalivillan AC-luokka on 1
(Ympäristöministeriö, 2012).
TAULUKKO 1. Yrityksen tuotteen vaatimustenmukaisuuden hyväksyntä ja valvominen
(TRY, 2011).
Vaatimustenmukaisuusmenettely (AC-luokat)
Kontrollikeinot
Ilmoitetun laitoksen todistus AC-luokissa 1+, 1 ja 2+,
valmistajan vakuutus kaikissa
Tuotteen tyyppitestaus
otettujen
V tai L
V tai T
näytteiden testaus
Tehtaalta, markkinoilta
rakennuspaikoilta
Tehtaan sisäinen laa-
dunvalvonta (FPC)
Tehtaan ja sen sisäisen
laadunvalvonnan alkutarkastus
Tehtaan sisäisen valvonnan
vonta, arviointi ja hyväksyntä
▲= akkreditoidun laitoksen tarkastus/testaus ● = tehtaan sisäinen toimenpide
V = Varmistuselin T = Tarkastuselin L = Testilaboratorio
Taulukosta voidaan lukea yrityksen valmistamista koskevat vaatimukset AC-luokan 2+ mukaisesti. Tehtaan omatoimiset varmistavat tehtävät ovat:
 tuotteen tyyppitestaus
 tehtaalta otettujen näytteiden testaus
 tehtaan sisäinen laadunvalvonta
ja ulkopuolista varmistamista tarvitaan seuraavissa tehtävissä:
 tehtaan ja sen sisäisen laadunvalvonnan ja tuotannon alkutarkastus
 tehtaan sisäisen valvonnan jatkuva valvonta, arviointi ja hyväksyntä
2+ -vaatimustenmukaisuusmenettely tarkoittaa siis sitä, että valmistajan tulee tuntea ja hallita omat tuotantomenetelmänsä ja tuotteensa. Ulkopuolinen tarkastuslaitos eli NoBo (Notified Body) tarkastaa tuotannon ja tuotteet sekä valvoo jatkossa vaatimustenmukaisuuden
täyttymistä määrävälein (määritellään toteutusluokittain).
Teräsrakentamisessa valmistettavat tuotteet saattavat tulla hyvinkin erilaisiin kohteisiin. Toteutusluokat on jaettu neljään luokkaan, joiden määrittelyyn käytetään käyttötarkoitusta,
käyttökohdetta ja mahdollisesta onnettomuudesta aiheutuvien vahinkojen suuruutta.
Toteutusluokkien valintaa ohjaavat:
1. Rakenteen käyttöluokka
2. Rakenteen tuotantoluokka
3. Rakenteen seuraamusluokka
Näistä rakenteen seuraamusluokalla on suurin merkitys ja sillä tarkoitetaan mahdollisesta
vauriosta tai sortumisesta aiheutuvien inhimillisten, taloudellisten tai ympäristöllisten seuraamusten merkitystä.
TAULUKKO 2. Rakenteen käyttöluokan valintataulukko (SFS-EN 1090-2, 2009).
TAULUKKO 3. Tuotantoluokan valintataulukko (SFS-EN 1090-2, 2009).
TAULUKKO 4. Rakenteen seuraamusluokka (SFS-EN 1990).
Suuret seuraamukset hengen-
Pääkatsomot; julkiset rakennuk-
menetysten tai hyvin suurten
set, joissa vaurion seuraamuk-
taloudellisten, sosiaalisten tai
set ovat suuret. Tieliikennesillat
ympäristövahinkojen takia
Keskisuuret seuraamukset hen-
Asuin- ja liikerakennukset; julki-
genmenetysten tai merkittä-
set rakennukset, joissa vaurion
vien taloudellisten, sosiaalisten
seuraamukset ovat keskisuuret
tai ympäristövahinkojen takia
(esim. toimistorakennus)
Vähäiset seuraamukset hen-
Maa- ja metsätalousrakennuk-
genmenetysten tai pienten tai
set, joissa ei yleensä oleskele ih-
merkityksettömien taloudellis-
misiä (esim. varastorakennuk-
ten, sosiaalisten tai ympäristö-
set, konesuojat), kasvihuoneet
vahinkojen takia
TAULUKKO 5. Toteutusluokan valintataulukko (SFS-EN 1090-2, 2009)
Toteutusluokan valinnassa otetaan edellä määritellyistä seikoista eniten huomioon vahingon
laajuus. Määritelmä antaa selkeän kuvan luokkien sisällöistä:
 EXC 1 – ei staattisia kuormia. Vaikutuksiltaan vähäiset seuraamukset. Esimerkiksi
erilaiset katokset, kevyet kaiteet, maatilarakentaminen, kasvihuoneet yms.
 EXC 2 – vain staattisia rasituksia. Vaikutuksiltaan melko suuret seuraamukset. Tavanomainen asumiskäyttöön tuleva rakentaminen, kevyet kulkutasot, merkittävät
tukirakenteet yms.
 EXC 3 – vaihteleva dynaaminen kuormitus. Vaikutuksiltaan suuret seuraamukset.
Liikennekäytössä olevat sillat, siltanosturien kulkuradat yms.
 EXC 4 – erittäin vaihtelevat kuormitukset: Vaikutuksiltaan erittäin suuret seuraamukset. Vaativat sillat, ydinvoimalarakentaminen yms.
Valmistettava rakenne voi sisältää useampaankin toteutusluokkaan kuuluvia osia. Toteutusluokan valinta vaikuttaa asetettaviin vaatimuksiin kaikilta osin. Jos yritys on sertifioinut tuotannon vain tiettyyn toteutusluokkaan asti, ei yritys pysty toteuttamaan kyseisestä rakenteesta kuin vain oman pätevyysalueensa mukaisia rakenteita tai rakenteen osia.
Toteutusluokan valinta vaikuttaa eniten yrityksen toimintaan ja edellytyksiin valmistaa teräsrakenteita. Sinällään valmistuksessa tai tuotantotavoissa ei ole juurikaan eroja. Erot tulevat esille vaatimusten täyttämisessä.
Merkittävin tekijä yrityksen tuotannon oman vaativimman toteutusluokan valinnalle on yrityksen vastuullisen hitsauskoordinaattorin pätevyys. Se asettaa luonnollisen rajoituksen yrityksen valmistamien teräsrakenteiden toteutusluokalle.
TAULUKKO 6. Hitsauskoordinaattorin teknisen tietämyksen taso (SHY ry, 2013).
Toteutusluokasta EXC2 toteutusluokkaan EXC4 hitsauskoordinaattorin täytyy täyttää jokin
taulukossa olevista pätevyysvaatimuksista:
a) Kattava osaaminen (C)
b) Erityinen tekninen osaaminen (S)
c) Tekninen perusosaaminen (B)
Taulukon mukaan Teknisen perusosaamisen B-tason koordinaattori pystyy valvomaan
EXC2-toteutusluokan teräsrakenteita korkeintaan 25mm:n seinämävahvuuteen- ja korkeintaan 355MPa:in myötölujuuteen asti. Yli 25mm:n seinämävahvuuden tai murtolujuuden kasvaessa suurlujuusteräksiin, hitsauskoordinaattorin pätevyysvaatimus kasvaa S-tason erityiseen tekniseen osaamiseen. Käytännössä valmistettaessa EXC3- ja EXC4-toteutusluokkien
rakenteita, tulisi hitsauskoordinaattorilla olla C-tason kattava osaaminen ja kokemus hitsaustekniikasta.
TAULUKKO 7. Hitsauskoordinaattorin pätevyyden määrittely (SHY ry, 2013).
Standardin vaatimuksilla osoitetaan käytännön vaatimukset myös hitsauksen valvontaan.
Vaativampien rakenteiden valmistaminen vaatii enemmän pätevyyksiä myös työnjohtajilta/henkilöiltä, jotka valvovat tuotantoa. Jos yritys haluaa valmistaa vaativampia teräsrakenteita, täytyy yrityksen hitsauskoordinaattorin kouluttautua mahdollisuuksien mukaan
(vaaditaan työkokemusta), yrityksen täytyy rekrytoida halutun pätevyysluokan koordinaattori tai yrityksen täytyy teettää tarvittavia kappaleita alihankintana halutulle toteutusluokalle
vaadittavalle tasolle sertifioidulla toisella yrityksellä.
Teräsrakenteiden valmistamisessa hitsaamisen lisäksi toinen merkityksellinen osa-alue on
valmistamista tarkasteleva mittaaminen ja sen dokumentointi. Johtuen EN 1090-standardin
sisältämän tiedon ja asetusten kattavuudesta, ovat standardin sisältämät velvoittavat toleranssiluokat määritelty tarkasti:
a) olennaiset toleranssit
b) toiminnalliset toleranssit.
Olennaisilla toleransseilla tarkoitetaan valmiin rakenteen stabiiliuteen ja mekaaniseen kestävyyteen vaikuttavia poikkeamia. Niillä ohjataan ensisijaisesti rakenteen valmistamista
niin, että ne täyttävät suunnittelussa annetut vaatimukset materiaalin, hitsauksen ja kokoonpanon osalta. Toiminnallisilla toleransseilla tarkoitetaan muiden, kuten yhteen sopimisen ja
visuaalisten vaatimusten, täyttymistä. (EN 1090-2.)
Toleransseista on esitetty taulukko standardin EN 1090-2:n liitteessä D.1, joka pitää sisällään muun muassa:
 teräsprofiilien sallitut poikkeamat vaadittuihin mittoihin (korkeus, leveys, pystysuoruus, taipuma yms.)
 rakenteen osien suurimmat sallitus poikkeamat vaadittuihin mittoihin (jäykisteiden
epäkeskeinen sijainti, koteloiden tasomaisuus, reikien kohdakkaisuus, paarresauvojen taipumat).
TAULUKKO 8. Esimerkki olennaisista valmistustoleransseista (EN 1090-2)
Teräsrakentamisessa yleinen rakenteiden toisiinsa kiinnittämisen työtapa on ns. ruuvaus.
Tällöin rakenteisiin täytyy tehdä määrättyihin paikkoihin reikiä. Reikien tekemistä suunniteltuihin paikkoihin ohjataan EN 1090-2:ssa taulukossa D.1.8. Siinä esitetään kiinnittimien
rei´ille, koloille ja leikatuille reunoille sallitut enimmäistoleranssit, joiden mukaan em. rakenteen osat ja yksityiskohdat täytyy valmistaa.
Numero yksi käsittelee reikien keskinäistä poikkeamaa tarkoitetusta keskilinjasta reikäryhmän sisällä. Toleranssin mukaan reiät saavat sijaita ∆ = ±2mm:n päässä toisistaan.
Kohta kahdessa määritellään yksittäisen reiän etäisyyden poikkeama, joka on -∆ = 0 eli etäisyys ei saa poiketa annetusta etäisyydestä.
Kolmannessa kohdassa määritellään reikäryhmän enimmäispoikkeama sen tarkoitetusta sijainnista, joka on ∆ = ±2mm.
Käytännössä kyseiset vaatimukset asettavat dokumentaatiolle selkeitä vaatimuksia ja työstömenetelmille tiettyjä kirjoittamattomia vaatimuksia. Standardin perusvaatimus on, että
mittaamista tapahtuu koko valmistusprosessin ajan. Mittaamisen perusteet on määritelty
standardin ISO 7976 osissa yksi ja kaksi. Standardissa esitetään kaikki rakentamiseen liittyvät mittausmetodit ja olennaiset mittapisteet riittävän tarkkuuden saavuttamiseksi.
(ISO 9796-2, 1989)
Yllä olevassa kuviossa määritellään neljän tai viiden mittapisteen mittausmenetelmän suorakulmaisuuden eli vinouden mittaamiseen. Kuvassa mitattavan suorakulmaisen alueen sisälle merkitään mitatut mittauspisteet tarkkojen mittaustulosten saamiseksi. Tällöin vältetään reunojen mahdolliset työmenetelmistä johtuvat mittaukseen vaikuttavat poikkeamat.
Valmistettaessa erilaisia teräsrakenteita, kuten tasoja, on suorakulmaisuus rakenteiden yleisin geometrinen muoto. Standardin vaatimaan dokumentaation tämä vaikuttaa niin, että laadunvalvontaan kuuluu dokumentti toleranssien vaatimusten seuraamisesta osana laatudokumentaatiota. Käytännössä tämä tarkoittaa sitä, että tuotantoa valvova henkilö (hitsauskoordinaattori tai työnjohtaja) tekee tarkistusmittauksia valmistuksen eri vaiheissa. Tällöin voidaan tarkkailla myös hitsaamisesta syntyvän lämmön aiheuttamia muutoksia ja toteuttaa
mahdollisia korjaavia toimenpiteitä. Lopullisista mittauksista tehdään erillinen mittauspöytäkirja osana valmistusdokumentaatiota.
En 1090:n eräs perusvaatimuksista kuten kaikessa sertifioidussa tuotannossa, on kattava dokumentointi. Osa dokumentoinnista toimii myös osana laadunhallintaa ja sen järjestelmän
toimintaa. Osa perusdokumentoinnista vaaditaan teräsrakennestandardia käyttöönotettaessa.
Omat vaatimuksensa dokumentoinnin laajuudelle asettaa toteutusluokan valinta. Dokumentoinnin määrä ja tarkkuus luonnollisesti kasvavat valmistettaessa vaativampia rakenteita.
TAULUKKO 9. Dokumentointi toteutusluokittain (EN 1090-2)
Ei vaatimuk- Kyllä
Laatuasiakirjat (toteuttajan asiakirjat)
Kokoonpanoeritelmä
tyvä osakohtainen jälji-
(kokoonpano-
(osakohtainen)
tettävyys
kohtainen)
Ainestodistuksiin
liit- Ei
Standardin täyttävää tuotantoa ”käynnistettäessä” on tuotanto tarkastettava eli tehdään vaatimustenmukainen tuotannon alkutarkastus. Alkutarkastuksen tarkoituksena on todeta tuotannon soveltuvuus teräsrakenteiden vaatimustenmukaiseen valmistukseen.
Soveltuvuudella tarkoitetaan toteutusresurssien (tilat, henkilöstö ja laitteet) riittävyyden tarkastus ja arviointi standardien EN 1090-2:n ja EN 1090-3:n kannalta. alkutarkastuksessa
kiinnitetään erityisesti huomiota vaatimustenmukaisuuden varmistamiseen, sisäisen järjestelmän menetelmiä mahdollisten poikkeamien käsittelyyn sekä toimenkuvausten ja henkilöstön pätevyysvaatimusten arviointiin. (EN 1090-1.)
Teräsrakenteita valmistettaessa hitsaus on erittäin suuressa osassa myös alkutarkastuksessa.
Hitsausta tarkastettaessa tärkein seikka on, että kuvaus tehtaasta ja käytettävästä hitsauskalustosta täyttävät tuotantokäsikirjan laitteita ja henkilöstöä koskevat vaatimukset. Toisin sanoen tuotantokäsikirjan kuvauksen ja todellisuuden on vastattava toisiaan.
Alkutarkastus tehdään tehtaan sisäisesti. Alkutarkastusmateriaali on voimassa vuoden. Tuotannon alkutarkastuksesta täytyy tehdä dokumentti, jossa tuotanto ja tuote tarkastetaan yksityiskohtaisesti. Dokumentti pitää sisällään tuotannon soveltuvuuden tuotantoon ja mallikappaleeksi otetun/otettujen tuotteen/tuotteiden tarkan tarkastuksen.
Alkutarkastuksen laajuuden määrittelee tehtaan tuotannon laajuus. Jos yritys on keskittynyt
uniikkien teräsrakenteiden valmistamiseen, valitaan alkutarkastuksen kohteeksi jokin soveltuva, mielellään erilaisia osia sisältävä kokoonpano/rakenne tai tehtaan tyypillisin tuote. Jos
tehdas tekee ns. liukuhihnatuotantona erilaisia, vakiintuneita tuotteita, suoritetaan alkutarkastus tuotannolle ja tyyppitestaus erikseen jokaiselle tuoteryhmälle.
(Rakennustuoteasetus, 2011.)
5. LC PARTNERS OY:N LÄHTÖTILANNE STANDARDIN NÄKÖKULMASTA
LCP:n teräsrakennestandardin vaatimusten täyttämisen selvittäminen oli tarkkuutta vaativaa
työtä. Lähtötilanteen selvittäminen käynnistyi EN 1090-standardiin perehtymisellä, jonka
lisäksi apuna toimivat monet alan järjestöjen opastavat materiaalit, merkittävimpinä mainittakoon SHY – Suomen Hitsausteknillinen yhdistys ja TRY – Teräsrakenneyhdistys.
Kuten pääluvussa kolme kerrotaan, koskevat teräsrakennestandardin EN 1090:n vaatimukset
pääosin laadunhallintaa, hitsausta ja toteutusluokan mukaisten käytäntöjen luomista/muokkaamista. Viidennessä pääluvussa listataan ja määritellään käytännössä tehtävät muutokset
ja lisäykset.
LC Partners Oy:n historia on verrattain lyhyt, noin kymmenen vuotta. Silti yrityksen eräs
johtavista ajatuksista on tarjota Life Cycle Partners – Elämän mittaista kumppanuutta eli
palvelua. Yrityksen luonnollinen tapa luoda pitkiä asiakkuuksia sekä kehittää omaa toimintaa on luoda laadunhallintajärjestelmä. Näin LCP:n toimintaa on viety eteenpäin ja yritykselle luotiin ISO 9001-laadunhallintajärjestelmä, joka sertifioitiin vuonna 2008.
Standardin vaatimukset huomioiden olemassa oleva laadunhallintajärjestelmä muodostaa
dokumentaation rungon LCP:lla. Myös toteutusluokan valinnan mukainen materiaalien jäljitettävyys on yrityksen toimintakulttuurissa alakohtaisten vaatimusten myötä erittäin vahvasti hallinnassa.
Yritys valmistaa pääasiallisesti prosessiputkistoja. Yritys on merkinnyt vaativampia putkistoja CE-merkinnällä. Painelaitedirektiivi PED:in mukaan valmistetut vaativat prosessiputkistot ja painelaitteet on täytynyt CE-merkitä Kauppa- ja teollisuusministeriön vuoden 1999
päätöksen mukaisesti (Finlex, 1999).
LCP ei suunnittele putkistoja, kannakkeita eikä teräsrakenteita vaan toteuttaa tilattuja rakenteita tilaajan dokumenttien ja vaatimusten mukaisesti.
5.2 Hitsaus ja toteutusluokan valinta
LC Partners Oy:n päätoimiala on ollut sen koko olemassaolon ajan hitsaustekninen työskentely. Teollisuuden ja varsinkin prosessiteollisuuden parissa työskennellessä yrityksen töiden
saamisen edellytyksenä on osoitus hitsausteknisestä työstä ja laadusta. Tästä syystä LCP on
sertifioinut toimintaansa ISO 3834-2 –hitsausstandardin yrityksen perustamisvuonna 2005.
Yrityksen hitsausteknistä osaamista ovat edustaneet alussa yrityksen toimitusjohtaja sekä
työmaainsinööri kouluttautumalla IWS-päteviksi. Yrityksen päätoimiala on ollut ja tulee jatkossakin olemaan prosessiputkistojen valmistaminen. Yritys on valmistanut myös teräsrakenteita, erityisesti putkistojen kannakkeita mutta myös erilaisia teräsrakenteita ja koneenosia.
Standardin määrittelemien toteutusluokkien valinta oli hitsaamisen osalta se määrittävä tekijä, jonka mukaan LC Partners Oy tulisi valmistamaan teräsrakenteita. Koska yrityksen toinen IWS-hitsausvalvoja oli vaihtunut toiseksi vastaavan tasoiseksi valvojaksi, määrittyi
LCP:n korkeimmaksi toteutusluokaksi EXC2. Toteutusluokan korottaminen olisi mahdollista jommankumman tai molempien valvojien lisäkoulutuksella.
Vaatimusten ja sisällön selvitystyön edetessä yrityksen toteutusluokka varmistui eikä tarvetta ollut hakea korkeampaa EXC3-vaatimusten mukaista sertifiointia. Sen ei todettu antavan nykyisessä toimintaympäristössä juurikaan lisäarvoa vaatimuksiin nähden yrityksen
päätoimiala huomioiden.
Yrityksen toiminta täytti suurimmilta osin EN 1090:n vaatimukset. Laajan selvitystyön jälkeen tarvittavien toimien laajuus oli selkeä listata. Koska yrityksellä oli jo sertifioidut ISO
9001-laadunhallintajärjestelmä ja hitsausstandardi ISO 3834-2, täytyi olemassa olevaa järjestelmää lähteä tarkastelemaan teräsrakenteiden valmistamisen kannalta.
Toinen huomioon otettava tärkeä huomio tehtäessä muutoksia tai lisäyksiä on välttää päällekkäisyyksiä. Päällekkäisyydet monimutkaistavat laatujärjestelmää ja pahimmillaan ne voivat olla ristiriidassa käytössä olevaan.
Työn olennainen osa oli selvittää laadunhallintajärjestelmän soveltuvuus teräsrakenteiden
osalta. Koska yrityksen toiminta perustuu suureksi osaksi hitsaamiseen, oli laatuaineista
tehty teräsrakentamisen kannalta oikeaan suuntaan. Työn suunta oli löytää olennaiset tekijät
teräsrakentamisen kannalta mutta myös havaita puutteet eri standardin näkökulmasta. Selvitystyön edetessä koko LC Partners Oy:n laadunhallintajärjestelmä käytiin läpi. Rungon muodostavaan osaan tehtiin jonkin verran muutoksia eli lähinnä hienosäätöä ja päivitystä.
Yksittäinen, eniten huomiota EN 1090:ssä saanut seikka koskien laadunhallintaa, oli toimiminen mahdollisia poikkeamia havaittaessa. LCP:llä on olemassa omassa laadunhallintajärjestelmässä lomake B10, jolla käsitellään kaikki yrityksessä tapahtuvat yleiseen toimintaan,
vaaratilanteisiin, materiaalien hallintaan ja muihin poikkeamiin ilmenevissä tapauksissa.
Poikkeamien käsittelyä teräsrakenteiden valmistamisessa ja asentamisessa mietittiin ja sitä
täsmennettiin teräsrakenteita ohjaavaan Toimintaohjeeseen (Toimintaohjeesta tarkemmin
kappaleessa 6.1.2).
Koska teräsrakennestandardin vaatimukset ohjaavat yritystä muodostamaan tuotannolle
oman ohjeistuksen, päätettiin sellainen laatia nimenomaan teräsrakenteiden tuotannolle.
FPC eli tuotannonohjausjärjestelmä oli ensimmäinen ja suurin tehtävistä uusista dokumenteista. Tuotannon ohjaamiseen laadittiin ns. tuotantokäsikirja, joka kirjoitettiin käyttämällä
pohjana EN 1090-2-standardin vaatimuksia.
Tuotantokäsikirjan muodostaminen vaatii käytännön tason tutustumista yrityksen toimintaan. Yrityksen ISO 9001-laadunhallintajärjestelmään on kirjattu yrityksen koko toimintakulttuuri ja käytännöt, päädyttiin niitä kirjaamaan vaadittavilta osin myös tuotantokäsikirjaan kuitenkin turhaa päällekkäisyyttä välttäen.
Tuotantokäsikirja synkronoitiin ISO 9001-laatukäsikirjaan. Laatukäsikirja ohjaa yrityksen
yleistä laadunhallintaa ja uusi tuotantokäsikirja ohjaa standardin mukaista CE-merkittävien
ja merkintävapaiden teräsrakenteiden ja kannakkeiden valmistusta.
Tuotantokäsikirjan valmistuttua se liitettiin osaksi yrityksen laatukäsikirjaa. Se on itsenäinen, teräsrakentamista ohjaava osio.
EN 1090-2 sisältää myös erittäin paljon kuvallisia ohjeita, taulukoita ja määritelmiä esimerkiksi toleransseista, materiaalivirheistä ja sallituista rakenteista. Teräsrakenteiden valmistamisessa suunnittelu on merkittävässä osassa, mutta vasta valmistus tekee suunnitelmat olemassa oleviksi. Siitä syystä heräsi ajatus muodostaa käytännön työhön ohjeistus teräsrakenteiden valmistamiseen.
Työn alle otettiin kaksi versiota LCP:n Teräsrakentamisen toimintaohje-dokumentteja. Toimintaohjeesta tehtiin kaksi versiota siitä syystä, että yrityksellä on jo olemassa ns. Metallimiehen käsikirja: hitsauksen, putkisto-osien, kannakkeiden ja asentamisen yleisopas. Kuten
muissakin dokumenttien päivittämisissä ja lisäysten laatimisissa, myös yrityksen Metallimiehen käsikirja täytyi tarkastaa turhien päällekkäisyyksien välttämiseksi.
Ensimmäinen versio tehtiin kattamaan koko valmistamisen ketju saadun urakan materiaalihankinnasta valmiiseen tuotteeseen CE-merkittynä eli ns. toimihenkilöversio. Toinen versio
sisältää käytännössä vain suppean määritelmän standardin alaisista tuotteista. Pääpaino on
EN 1090-2:sta löytyvä kuvallinen sisältö toleransseista, valmistustavoista yms. eli käytännön opas standardin mukaiseen valmistamiseen valmistettaessa CE-merkittäviä rakenteita.
Oppaan valmistuttua se liitettiin yrityksen Metallimiehen käsikirjan teräsrakenteiden valmistamista ohjaavaksi osioksi.
Yrityksen sertifioima EN 3834-2 hitsauksen laatustandardi tasolla ”kattavat laatuvaatimukset” täyttävät EN1090-1:ssä määritellyn toteutusluokkien määrittelemän EXC2-tason. Yrityksen valmistuksen painopisteen ollessa putkistohitsauksessa, ovat pääasialliset hitsausmenetelmät olleet 141 eli tig-hitsaus ja 111 eli puikkohitsaus. Em. hitsaustavoille on tehty 38342:n vaatimat menetelmäkokeet, jotka on tarkastanut kolmas osapuoli.
Menetelmä 135 eli mag-hitsaus on ollut käytössä pääasiassa teräsrakenteiden ja kannakkeiden valmistamisessa. Mag-hitsaukselle on tehty menetelmäkokeet putkistohitsauksen osalta
isoille putkille. Koska EN 1090-2 vaatii pääasiallisista hitsausmenetelmistä soveltuvat tuotantoa simuloivat menetelmäkokeet, ne olivat hitsauksen osalta seuraavana työlistalla.
111 eli puikkohitsaus määriteltiin yrityksen asennushitsausmenetelmäksi kohteissa, joihin
mag-hitsauslaitteiston kuljettaminen ja käyttäminen todetaan liian hankalaksi tai aikaavieväksi. Puikkohitsaukselle on tehty riittävät hitsausohjeistukset ja menetelmäkokeet, joten
niiden soveltuvuus todettiin lähtötilanteessa soveltuvaksi. Puikkohitsauksen ja mag-hitsauksen menetelmäkokeet pätevät molemmissa hitsaustyypeissä, joten havaitut puutteet tulevat
korjatuksi mag-menetelmäkokeilla.
Standardien EN 3834-2:n ja EN 1090-2:n vaatimukset velvoittavat yrityksen ottamaan käyttöön hitsausohjeet EXC2-toteutusluokasta lähtien. LCP:llä ei ollut hitsausohjeita mag-hitsauksen osalta, joten asiaa alettiin selvittämään.
EN 3834-2 sisältää perustiedot hitsausmenetelmien käyttöönottamisesta, joten standardin
avaaminen teräsrakenteiden ja mag-hitsauksen osalta vaati perehtymistä. Standardi sisälsi
vaadittavan menetelmäkokeen koejärjestelyt. Menetelmäkokeesta laadittiin ohjeistus, joka
lisättiin osaksi hitsauksen laadunhallintajärjestelmää.
EN-1090-2:ssa määritellään hitsauksen liitostyypit ja rakenteiden erikoispiirteet, jotka täytyy huomioida hitsauksen laadunhallintaa luotaessa. Hitsauksen osalta teräsrakenteita valmistettaessa suurin osa liitoksista tehdään ns. pienahitsauksena. Menetelmäkoe on erittäin
laaja ja monelta osin kallis tapa osoittaa yrityksen pätevyys.
6.2.2 WPS ja WPQR – menetelmäkoe ja menetelmäkoepöytäkirja
Suomalainen hitsauslaitevalmistaja Kemppi on tuottanut yhdessä suomalaisen tarkastuslaitos Inspectan kanssa hitsausohjesarjan, niin sanotun WPS-tietopalvelun. Kempin pääpaino
on ollut teräsrakennestandardin vaatimusten täyttäminen ja samalla suomalaisen tuotannon
tukeminen. Kempin vakiohitsausohjeet sopivat EXC1- ja EXC2- toteutusluokkien mukaiseen tuotantoon, joten vaatimukset niiden osalta riittivät täyttämään LCP:n tarpeet.
Kemppi on laatinut materiaalin erittäin laajaksi. Käytännössä sitä voidaan käyttää ohjeistuksena kaikessa konepajahitsauksessa mig/mag-hitsauksessa 3-24mm:n materiaalin paksuuteen ja puikkohitsauksessa 3-16mm:n paksuuteen asti. Materiaalin ohjeet kattavat teräkset
murtolujuuteen S355 MPa:iin asti. (Kemppi Oy, 2014.)
Materiaalin sisältö kattaa hyväksynnän ja pöytäkirjat seuraaville tekijöille:
neljälle eri hitsausmenetelmälle
o mig/mag-hitsaus umpilangalla (prosessi 135)
o mig/mag-hitsaus jauhetäytelangalla (prosessi 136)
o mig/mag-hitsaus metallitäytelangalla (prosessi 138)
o puikkohitsaus (prosessi 111)
edellisiin soveltuvat lisäaineet merkittäviltä maailmanlaajuisilta valmistajilta
o Elga
o Böhler
prosesseihin soveltuvien suojakaasujen määritelmä (ei valmistajasidonnainen)
prosesseihin soveltuvat hitsausasennot
o kullekin hitsausasennolle oma kuvallinen ohje hitsausarvoineen.
(Kemppi Oy, 2014.)
Hinnaltaan Kempin laatima mig/mag-hitsaustietopaketti oli laajuuteen nähden erittäin edullinen. Päätimme investoida Kempin materiaaliin ja näin säästää resursseja ”oikeisiin” töihin.
Sama materiaali pätee myös puikkohitsauksessa, joten asennushitsaukselle saimme samalla
investoinnilla pätevät ohjeet.
Hitsausohjeiden eli WPS:ien (Welding Prosedure Specification) hyväksyminen tuotannon
käyttöön vaatii standardien EN 3834:n ja EN 1090-2:n mukaan esituotannollisen kokeen.
Kokeen tarkoitus on jäljitellä tuotannon normaalitilaa eli hitsaus suoritetaan tuotantohitsausta vastaavissa olosuhteissa. Hitsauksen menetelmäkokeen hitsausluokka on aina vaativin luokka B hitsausvirheiden osalta, poikkeuksena sallitut poikkeamat. Hitsauksen jälkeen
suoritetaan laajuudeltaan 100% silmämääräinen tarkastus ja hitsauskappaleesta otetaan standardin EN 1090:n ohjeen mukaiset koekappaleet (4kpl) ja kappaleille tehdään hyväksytty
taivutuskoe.
LCP:n osalta se tarkoitti käytännössä sitä, että kolme yrityksen ennalta arvioiden eniten teräsrakenteiden hitsaukseen osallistuvaa hitsaajaa suoritti koehitsauksen ohjeiden mukaisesti.
Koekappaleita hitsattiin kolmea erilaista tyyppiä, joista kaksi oli EN 3834-2:n mukaisia ja
yksi EN 1090-2:n vaatimusten mukainen tuotantokoekappale.
Kappaleille oli määritelty standardissa vähimmäismitat:
1. kuvissa 1, railon valmistus ja sovitus hitsausohjeen (WPS) mukaan
2. kuvissa a, vähintään 150mm
3. kuvissa b, vähintään 350mm
4. kuvissa t, aineenpaksuus.
(EN 3834-2, 2006.)
Kappaleista tehtiin vähimmäismittojen kokoiset ja aineenpaksuudeksi valittiin 15mm saatavilla olevan materiaalin mukaisesti ja kattamaan yrityksen tuotannolle tyypilliset materiaalivahvuudet 3-15mm. Kolmas kappale simuloi tyypillistä teräsrakenteen osarakennetta eli
suurempaan palkkiin liitettävää pienempää palkkia kulmassa. Kulmaksi valittiin 45o:n
kulma. Viisi seuraavaa kuvaa esittävät suoritetun hitsauskoesarjan vaatimusten mukaiset
kappaleet ja valmistetut kappaleet. Viimeinen kuva viisi on standardin vaatimusten mukainen ”tuotannonmukainen” koekappale.
Kuvio 2. Päittäishitsikoekappale (EN 3834-2)
KUVIO 3. Pienahitsikoekappale (EN 3834-2)
LCP:n hitsauskoordinaattori valvoi koehitsauksia. Hitsauksen aikana valvottiin olennaisten
hitsausparametrien toteutumista (hitsausvirta, kaarijännite ja kuljetusnopeus) pihtimittarin ja
kellon avulla. Hitsauksen jälkeen hitsaussaumojen annettiin jäähtyä standardissa EN 10902:ssa määritellyn ajan (24 tuntia) ennen ndt- eli Non Destructive Testing-rikkomattoman
aineen koetuksen, tarkastuksia. Hitsauskoekappaleet tarkastettiin silmämääräisesti hitsaajien
ja hitsauskoordinaattorin toimesta.
Koekappaleet lähetettiin ndt-tarkastukseen kolmannen osapuolen tarkastettavaksi yritykseen
nimeltä Metlab Oy, jossa hitsatuista koekappaleista leikattiin EN 3834-5:n mukaiset koesauvat. Päittäishitsin kappaleille on numeroitu ohjeistus:
1. Poistetaan 25mm levyinen pala
2. Nuoli osoittaa hitsaussuunnan, jonka mukaisesti koesauvat leikataan
3. Alueelta irrotetaan:
a. yksi kappale vetokoesauvoja
b. taivutuskoesauvat
4. Alueelta irroitetaan isku- ja mahdolliset lisäkoesauvat
5. Alueelta irroitetaan:
6. Alueelta irroitetaan:
a. yksi kappale makrohie-koesauva
b. yksi kappale kovuuskoesauva
KUVIO 7. Hitsauksen koekappaleiden leikkausohje: päittäishitsi (EN 3834-5)
Pienahitsin koekappaleille on numeroitu ohjeistus:
1. Poistetaan 25mm:n levyinen pala
2. Alueelta irroitetaan makrohie-koesauva
3. Alueelta irroitetaan makrohie- ja kovuuskoesauva
4. Nuoli osoittaa hitsaussuunnan, jonka mukaisesti koesauvat leikataan
KUVIO 8. Hitsauksen koekappaleiden leikkausohje: pienahitsi (EN 3834-5)
Kappaleille tehtävät koetyypit ovat taivutuskoe, jossa koekappale taivutetaan 180o:een kulmaan. Taivutetusta kappaleesta havaitaan mahdolliset poikkeamat hitsaussaumassa. (EN
3834-5)
Makrohietutkimuksessa koesauva hiotaan ja syövytetään niin, että sauvan toisella puolella
oleva sulan muutosvyöhyke ja palkorakenne tulevat selvästi näkyviin. (EN 3834-5)
Vinoliitoskoekappaleille suoritettiin hitsaussaumojen röntgenkuvaus, jolla tarkasteltiin pelkästään hitsauksen tunkeumaa.
Metlab Oy teki em. tarkastukset ja toimitti LCP:lle pöytäkirjat, joista selvisi tarkastusten
tulokset hitsaajakohtaisesti sekä koekappaleet eriteltyinä.
Koehitsaukset täyttivät niille asetetut vaatimukset, jolloin menetelmäkoe oli hyväksytty ja
hitsausohjeet voitiin ottaa tuotannon käyttöön.
LCP:n toteuttamien painelaitedirektiivin mukaisten putkistolinjojen ja painelaitteiden CEmerkintä on jo arkipäivää yrityksen toiminnassa. Sen mukaan yrityksellä on käytössään jo
suoritustasoilmoitukseen ja CE-merkintään tarvittavat dokumentit. Myös muu vaadittava perusdokumentaatio on jo hallinnassa toimialasta johtuvien vaatimusten mukaisesti.
LCP toteuttaa tuotteet tilaajan tai tilaajan käyttämän suunnittelijan tekemien suunnitelmien
mukaisesti. EN 1090-1:n opastava Liite A sisältää vaatimuksen tuotannon dokumentaatiosta,
joka koskee kokoonpanoeritelmän laatimista. Kokoonpanoeritelmässä ilmoitetaan kokoonpanon kaikki geometriset tiedot ja työn toteuttamista varten tarpeelliset vaatimukset. Vaihtoehtoja kokoonpanoeritelmän malliksi on kaksi:
1. Ostajan toimittama kokoonpanoeritelmä PPCS (purchaser provided component
2. Valmistajan laatima kokoonpanoeritelmä MPCS (manufacturer provided component specification).
Kokoonpanoeritelmien vaihtoehtoja on kaksi, riippuen valmistajan roolista koko tuotantotoimitus-ketjussa. Jos tehdas vain valmistaa tuotteen ostajan toimittamien asiakirjojen mukaisesti, jää tehtaan tehtäväksi valmistaa tuotteet vaatimusten mukaisesti ja esittää tuotantoa
koskevat tiedot kokoonpanoeritelmässä PPCS.
Toinen vaihtoehto kokoonpanoeritelmistä on tarkoitettu tehtaille, jotka vastaavat tuotteen
kokonaistoimituksesta sisältäen tuotteen suunnittelu ja valmistaminen. Tällöin kokoonpanoeritelmälle annetaan kaksi vaihtoehtomallia:
1. Valmistaja ei suunnittele toteuttamiaan rakenteita itse, mutta on ilmoittanut kokoonpanon geometrian, materiaaliominaisuudet ja kaikki muut tarvittavat tiedot,
joiden perusteella joku muu suorittaa rakenteellisen suunnittelun.
2. Valmistaja suunnittelee rakenteet itse ja ilmoittaa kokoonpanoeritelmässä kokoonpanon geometrian, materiaaliominaisuudet ja rakenteelliset ominaisuudet rakenteellisen suunnittelun perusteella.
Standardi EN 1090-1 toteaa yrityksen tuotannosta, että yritys vastaa tuottamistaan tai käyttämiensä toimijoiden työsuorituksista. Toisin sanoen yrityksen täytyy varmentaa käyttämiensä toimijoiden soveltuvuus vaatimusten mukaiseen tuotantoon. Alihankkijaa koskevat
samat vaatimukset kuin päätuotannosta vastaavaa yritystäkin. Alihankkijan toimittamat dokumentit vain sisällytetään tuotantolaitokset toimittamaan laatuaineistoon.
Helpoin keino yritykselle varmistaa aliurakoijan soveltuvuus on alihankkijan hakema EN
1090-sertifiointi tai EN 1090-todistus kolmannelta osapuolelta (notifioitu tarkastuslaitos).
Alihankkijan soveltuvuus on mahdollista varmentaa myös tilaavan yrityksen taholta. Tällöin
puhutaan auditoimisesta, joka tarkoittaa ulkopuolista riippumatonta järjestelmällistä arviointia. Silloin tilaavan yrityksen täytyy varmentaa EN 1090:n mukaiset perusvaatimukset:
 Laadunhallintajärjestelmä (tai riittävän laaja dokumentaatio osoituksena laadunhallinnasta)
 Pätevä hitsauskoordinaattori
 Pätevä hitsaushenkilöstö (voimassa olevat pätevyyskokeet)
 Mahdolliset menetelmäkokeet
 Hitsausohjeet
LCP:n tuotannon alkutarkastuksen suorittamiseen tarvittiin siihen soveltuva monipuolinen
teräsrakennekokonaisuus, joka sisältää rakenteita korkeintaan toteutusluokkaan EXC2:n
Yritys sai sopivan urakan Kokkolan suurteollisuusalueelta. Saadun työn sisältö oli erittäin
hyvä sisältäen käytännössä kaikki erilaiset teräsrakenteen kokoonpanon osa-alueet, joita
LCP todennäköisesti tulee toteuttamaan:
 Kulkutasot
 Välitasot
 Rappuset
 Pilarit eli kantavat pylväät yms. tukirakenteet
 Kaiteet
 Usean erillisen osan muodostama kokoonpano
Alkutarkastus käynnistyi tutustumalla kokonaisurakkaan ja sen sisältöön tilaajan toimittamien asiakirjojen perusteella. Niiden perusteella tehtiin kokonaisurakan materiaalitilaukset
sisältäen erilaisia teräsprofiileja ja tuotteita (mm. rhs-putkipalkki, HEA-palkki, peruslevyt).
Ainestodistukset huomioiva järjestelmä on ollut käytössä LCP:llä ja ostetuista materiaaleista
on aina saatu ainestodistukset. Alkutarkastuksen osana tarkastettiin, että kaikki ainestodistukset täsmäävät tilattuihin ja vastaanotettuihin materiaaleihin.
Saapuneet materiaalit tarkastettiin pintapuolisesti, jolloin oli mahdollista havaita standardissa EN 1090-2 materiaalille esitetyt hylkäämiseen johtavat poikkeamat eli virheet ja liian
suuret erot vaadittuihin toleransseihin.
Yrityksen hitsaajien pätevyys on keskeinen osa yrityksen toimintaa ja standardin EN 3834:n
mukaisesti hitsaajat suorittavat menetelmä- ja materiaalikohtaiset hitsauskokeet kahden vuoden välein. Alkutarkastus sisältää myös hitsaajien pätevyyden varmistamisen ja soveltuvuuden tehtyyn työhön. Hitsaajien pätevyystodistukset liitettiin osaksi alkutarkastusmateriaalia.
Hitsaussaumat tarkastettiin yrityksen hitsausvalvojan toimesta standardin EN 3834:n mukaisen menetelmäkokeen mukaisesti. Kaikille hitsaussaumoille oli asetettu alkutarkastukseen
EN 1090:n vaatimusten mukaisesti tiukin vaatimusluokka B.
Asiakastilauksena saatu teräsrakenneurakka tehtiin LCP:n omalla teräsrakennepajalla normaalina työsuoritteena. Työn ohessa opeteltiin uusia toimintatapoja teräsrakennestandardin
mukaiseen toimintaan ja hienosäädettiin ennakolta mietittyjä käytäntöjä parhaiden käytäntöjen löytämiseksi. Sivuhuomautuksena sanottakoon, että mitä hienompia toimintatapoja ja
pöytäkirjoja laaditaan, sitä enemmän ne vaativat perehtymistä ja aikaa. Pitämällä kaiken
mahdollisimman yksinkertaisena, todennäköisyys siihen, että kaikki tehdään kuten tarkoitettu, on suurempi.
Tästä syystä päädyttiin siihen, että teräsrakenteiden tarkistusmittaukset on yksinkertaisin
merkitä saatuihin valmistuspiirustuksiin. Tällöin suunnitellun ja toteutuman vertaaminen on
kaikkein helpointa, eikä prosessissa kulu turhaa aikaa numeroiden siirtelyyn tietokoneelle
tai erilliseen mittauspöytäkirjaan. Piirustukset tulee säilyttää joka tapauksessa osana valmistusdokumentaatiota, joten ne palvelevat samalla mittauspöytäkirjoina.
Valmistettavat teräsrakenteet katkaistiin kuvien mukaisiin mittoihin ja kulmiin. Materiaalit
yhdisteltiin ja hitsattiin piirustus piirustukselta valmiiksi kappaleiksi. Kun kaikki kappaleet
olivat valmisteltu, ne kuljetettiin Blaxar Oy:lle pintakäsiteltäväksi.
Pintakäsittelyn jälkeen teräsrakenteet haettiin maalaamolta ja purettiin asiakaskohteessa
osoitettuun paikkaan. Tämän jälkeen voitiin siirtyä asentamaan teräsrakenteita lopullisille
paikoilleen. Asennettavia kokonaisuuksia oli kolme kappaletta.
Seuraavissa kahdessa kuvassa esitellään pintakäsiteltyjen teräsrakenteen erillisten osien
muuttuminen asentamisen seurauksena kokonaiseksi, valmiiksi teräsrakenteeksi. Kuvion
kymmenen teräsrakenne kokonaisuus oli yksi kolmesta asennettavasta kokonaisuudesta ja
se sisältää kaikki hyvän alkutarkastusrakenteen osat: pilari, portaat (kaksi kappaletta) ja taso
(kaksi kappaletta).
Alkutarkastusaineisto on voimassa vuoden. Alkutarkastusmateriaali tarkastetaan NoBo:n
toimesta seuraavassa auditoinnissa.
Marraskuussa 2014 oli viimein aika ulkopuolisen kolmannen osapuolen eli ns. NoBo:n suorittamalle LCP:n tuotannon auditoinnille. Auditoinnin suoritti Inspecta Oy:n tarkastaja.
Auditointi on riippumattoman kolmannen osapuolen suorittama määrämuotoinen ja objektiivinen tarkasteltavan kokonaisuuden arviointi. Arvioinnin kohteena voi olla laatujärjestelmä, tuotantotapa, toimijan pätevyys tai yrityksen toimintatavat ja niiden soveltuvuus tilaajan arvoihin ja vaatimuksiin.
Inspecta Oy:n auditoija tarkasti LCP:n edellytykset ja tuotannon soveltuvuuden valmistaa
EN 1090-2:n vaatimusten mukaisia teräsrakenteita. Tarkastuksessa kiinnitettiin huomiota
tehtaan jokaiseen valmistamiseen vaikuttavaan tekijään:
 Organisaatio
o Johtaminen, vastuualueet, laatujohtaminen
o Laaduntuotantokyky
o Hitsauskoordinaattorit, pätevyydet toteutusluokkan vaatimusten mukaisesti
o Työntekijät, pätevyydet sekä koulutuskäytännöt
 Laadunvarmistuksen yleiset järjestelyt
 Tuotantotilat
o Tuotantotilat standardin vaatimusten kannalta
 Varustus sekä tuotantokoneet
o Hitsauslaitteet
o Mittavälineet
o Nostoapuvälineet
o Hitsauskoneiden laitehallinta, tarkastukset ja huollot
 Raaka-aineet ja tarvikkeet
o Hankintatoiminnan periaatteet ja käytännöt yrityksen sekä standardin vaatimusten näkökulmista
 Valmistus
o Alkutestaus
o Hitsausohjeet
o Erikoistyöohjekäytännöt (kuumaoikaisu)
o Pintakäsittely
o Hankkijat
o Projektidokumentaatio.
(Inspecta Oy, tarkastusraportti, 2014.)
Auditointi, jossa todennettiin LCP:n soveltuvuus EN 1090-2:n mukaisten teräsrakenteiden
valmistajana, osoitti yrityksen lähtökohdat erittäin hyviksi vaatimuksiin nähden. Yrityksen
sertifioitu hitsausosaaminen EN 3834-2:n muodossa sekä ISO 9001:n mukainen laadunhallintajärjestelmä kattoivat suuren osan standardin perusvaatimuksista.
Kuten aina tarkastuksissa, täsmennettävää löytyy kaikilta osa-alueilta. Tarkastuksissa ilmeni
kolme lievää poikkeamaa, joiden korjaamiseen annettiin kolme kuukautta aikaa.
 Ensimmäisen poikkeaman syy oli standardin EN 1090-2:n kohdassa 4.1 toteutuseritelmä, mainittujen asioiden riittämätön huomioiminen Tuotantokäsikirjassa.
Käytännössä yrityksen täytyy täsmentää toimintaa ja toimintatapoja kirjallisesti.
Täsmennettävä asia oli pintakäsittelyä edeltävä esikäsittely.
 Toinen poikkeama oli hitsauskoordinaattorin käyttämän pihtimittarin kalibroinnin/validoinnin vanheneminen. Pihtimittari käytettiin validoitavana valtuutetulla
sähköyrityksellä.
 Kolmannen poikkeaman syy oli LCP:n käyttämien pintakäsittelylaitosten laadunvarmistuksen puute. LCP:n täytyi varmistua hankkijan soveltuvuudesta standardin
vaatimusten mukaiseen tuotantoon.
(Inspecta Oy, tarkastusraportti 2014.)
Auditoinnin ensimmäinen poikkeama ja siihen johtanut riittämätön huomiointi tuotantokäsikirjassa tarkoitti tuotannon pintakäsittelyä edeltävää käsittelyä eli niin kutsuttua esikäsittelyä. Esikäsittelyllä tarkoitetaan työstetyn kappaleen ”siistimistä” eli ruosteen ja valssihilseen
sekä muiden pinnan epäpuhtauksien poistamista, särmien, hitsausroiskeiden, terävien kulmien ja kolhujen poistoa (täyttöhitsausta) ja hiomista. Esikäsittelyä ohjaa standardi SFS-EN
ISO 8501:
 1 - Teräspintojen esikäsittely ennen pinnoitusta maalilla tai vastaavilla tuotteilla.
Pinnan puhtauden arviointi silmämääräisesti. Osa 1: Teräspintojen ruostumisasteet
ja esikäsittelyasteet. Maalaamattomat teräspinnat ja aiemmista maaleista kauttaaltaan puhdistetut teräspinnat.
 3 – Teräspintojen esikäsittely ennen pinnoitusta tai maalilla tai vastaavilla tuotteilla.
Pinnan puhtauden arvointi silmämääräisesti. Osa 3: Hitsien, leikkaussärmien ja
muiden pintavirheellisten alueiden esikäsittelyasteet. (SFS-EN 1090-2.)
LCP:n ja yleisesti alalla valmistettavien teräsrakenteiden materiaali on suurimmaksi osaksi
niukkaseosteista rakenneterästä. Teräsrakenteen materiaalin ollessa seostetumpaa eli ruostumatonta tai haponkestävää, työstö ja siistiminen ovat toimenpiteenä muuten periaatteessa
samankaltaisia, mutta pintakäsittelyksi riittää hitsattujen saumojen mekaaninen kiillotus tai
peittaaminen hapolla (happo syövyttää värjäytymät).
Esikäsittelyasteet on jaettu kolmeen vaatimusluokkaan:
 P1 - Kevyt esikäsittely: ei esikäsittelyä tai vain mahdollisimman vähäinen esikäsittely on tarpeen ennen maalin levittämistä.
 P2 – Perusteellinen esikäsittely: suurin osa virheistä on poistettu.
 P3 – Erittäin perusteellinen esikäsittely: pinnalla ei ole merkittäviä näkyviä virheellisyyksiä. (SFS-EN 8501-3.)
Standardissa 1090-2 määritellään teräsrakenteen esikäsittelyasteeksi P2, jos muuta ei ole
määritelty/vaadittu. Tähän on päädytty myös LCP:n tuotannossa, sillä P2:n ja P3:n erot ovat
sikäli merkittäviä toisiinsa nähden. Esikäsittelyaste P3:n vaatimukset teettävät lisätöitä,
joilla ei ole varsinkaan tehdasmiljöössä mitään käyttöön eikä ulkonäköön vaikuttavaa suurempaa merkitystä.
6.6.3 Pintakäsittelylaitoksen auditointi ja pintakäsittelyä edeltävän käsittelyn täsmentäminen
Auditoinnin kolmannen poikkeaman mukaisesti LCP:n tulee varmistaa pintakäsittelylaitoksen laatuvaatimusten toteutuminen EN 1090-2-standardin mukaisessa tuotannossa. Käytännössä vaaditun laadun toteutumisen varmistaminen tarkoitti LCP:n suorittamaa hankkijan,
LCP:n pääasiallisen pintakäsittelykumppanin, kokkolalaisen Blaxar Oy:n pintakäsittelytuotannon auditointia.
Blaxar Oy:ltä ostetaan pintakäsiteltävien tuotteiden kokonaistoimitus esikäsittelystä pintakäsittelyyn. Käytännössä LCP:n valmistamat teräsrakenteet kuljetetaan Blaxarille. Blaxarilla rakenteet ensin hiekkapuhalletaan tai esikäsitellään teräsrakenteiden tilaajan vaatimusten mukaisesti. Esikäsittelyn jälkeen rakenteet pintakäsitellään vaatimusten mukaisesti. Vaatimuksissa saattaa olla paljonkin eroja riippuen rakenteiden asennuskohteista; sisälle – ulos,
vaativat kohteet (jatkuva kosteus, syövyttävät aineet yms.).
Blaxarilla on käytössä EN 1090-2:n vaatimukset erittäin hyvin täyttävä maalauspöytäkirja
ja toimivat käytännöt. Ainoa puute standardin puolesta on kastepisteen puuttuminen pöytä
kirjasta, mutta se lisätään seuraavassa ohjelmistopäivityksessä eikä se sinällään ole este standardin mukaiselle työlle. Pöytäkirjassa on soveltuva kohta, jolla puute pystytään täyttämään
päivitykseen asti.
EN 1090-2 vaatii varmentamaan kattavasti pintakäsittelylaitoksen soveltuvuuden vaatimusten mukaiseen tuotantoon. Vaatimukset ovat sikäli ristiriitaisia olemassa oleviin pintakäsittelystandardeihin, että mistään ei suoraan löydy tarkkaa ohjeistusta/määrittelyä, miten pintakäsittelylaitokset voisivat osoittaa pätevyytensä yhden tulkinnanvaraisuudettomuudella tavalla. En ole yhdessä Blaxar Oy:n tuotantopäällikön kanssa suorittamiemme erillisten kyselyjen perusteella saaneet selkeää vastausta keneltäkään miten vaatimustenmukaisuus osoitetaan yhdenvertaisesti.
Vaatimukset ovat kuitenkin yksiselitteiset:
 esikäsittelymenetelmän soveltuvuus ja riittävän tehokas pintakäsiteltävän pinnan
suihkupuhallus on osoitettava tarvittaessa menetelmäkokeella
 maalausjärjestelmälle on oltava kattava seurantajärjestelmä, jolla varmistetaan pintakäsittelykerrosten vaatimusten mukainen peittävyys ja paksuus
 pintakäsittelyn on vastattava EN 1090:ssä esitettyjä vaatimuksia
Tarkasteltaessa vaatimuksia muut vaatimukset ovat suoraan pintakäsittelyä ohjaavan standardin EN ISO 12944-7 mukaisia mutta suihkupuhalluksen menetelmäkoetta ei ole määritelty millään tavalla. Tämä on tekijä, joka mielestäni asettaa toimijat sikäli erikoiseen asemaan, että yleensä standardeissa esitetyt menetelmäkokeet ja viralliset näytöt on määritelty
erittäin tarkasti (vertaa kappale 6.2.3. Menetelmäkokeen hyväksyminen: hitsaamiselle esitetyt menetelmäkoejärjestelyt ja hitsattavat kappaleet). Sikäli kuin olen kuullut, kaikilta toimijoilta on vaadittu auditoivasta kolmannen osapuolen yrityksestä huolimatta samaa menetelmäkoetta, mutta koejärjestelyn yksiselitteisyyden ja kirjallisen ohjeen puute ovat selkeä
puute muuten tarkkaan sertifiointi- ja laadunvarmistusjärjestelmään.
Koejärjestelyt, suihkupuhallettava koekappale ja suihkupuhalluksessa käytettävät laitteet ja
työtavat kirjataan ylös ja toivotaan, että ne vastaavat kolmannen osapuolen tarkastajan näkemystä vaatimusten täyttämisestä ja näin ollen hyväksytään päteväksi menetelmäkokeeksi.
Pintakäsittely-yrityksille valmistetaan ns. vertailulevyjä suihkupuhalluksen läpitunkevuutta
osoittamaan. Pintakäsittelystandardissa EN ISO 12944-7 määritellään kullekin pintakäsittelymenetelmälle myös vaatimus pintakäsittelyä edeltävän suihkupuhalluksen puhdistusasteelle. Ts. mitä kovemmat vaatimukset, sitä ”puhtaammaksi” käsiteltävä pinta täytyy saada.
Yleisesti käytetään puhdistusastetta Sa 2,5. Niin myös tässä menetelmäkokeessa, joka vastaa
EN 1090:n vaatimuksia.
Suihkupuhalluksen menetelmäkokeen vapaasta muodosta johtuen, määrittelimme Blaxarin
tuotantopäällikön kanssa viitepuitteet menetelmäkokeelle. He valitsivat sopivan koekappaleen suihkupuhalluksen suoritteen kohteeksi. Yrityksellä on käytössään Elcometerin pinnankarheuden vertailulevy. Seuraavissa kahdessa kuvassa esitetään suihkupuhalluksen merkitys
pinnankäsittelylle. Pintakäsittelyyn käytettävä aine tarttuu paremmin karhennettuun pintaan
kuin karhentamattomaan, pahimmillaan tehdasrasvaiseen pintaan.
Pöytäkirjasta selviävät seuraavat oleelliset tiedot:
 Yritys, joka kokeen teettää
 Kokeen suorittanut yritys
 Kokeen suorittaja
 Kokeen valvojat
o LC Partners Oy:n edustaja ja Blaxar Oy:n edustaja
 Käytetty menetelmä
 Käytetyn menetelmän laatuvaatimus
 Menetelmän suorittamiseen käytetty laitteisto ja tarvikkeet
o Puhalluksen perusvoima: paineilma sekä kompressorin tyyppi ja merkki
o Suutin
o Käytetty puhallusmateriaali ja raekoko
o Puhalluspaine
o Puhallusetäisyys
o Puhalluskulma
 Menetelmäkokeen lopputuloksen tarkastelu ja johtopäätös menetelmäkokeen onnistumisesta
 Paikka ja aika sekä allekirjoitukset, joilla menetelmäkoe todennettiin tehdyksi ja
valvotuksi
 Liitteenä valokuvat suihkupuhalluksen vaiheista
Tutkimuslähtöisen opinnäytetyön lähtökohta oli selvittää yrityksen nykytila ja vaatimukset,
jotka täyttääkseen yrityksellä on mahdollisuus hakea teräsrakennevalmistajan tuotannon sertifiointia. Opinnäytetyön kokonaiskuvan hahmottaminen oli jälkikäteenkin tarkasteltuna
laaja ja varsin epämääräinen. Teräsrakenteiden CE-merkitseminen ja siihen liittyvä tuotannontarkastelu prosessina on monimutkainen. Oman opinnäytetyöni sisältö on tarkoituksellisesti selittävä ja yksityiskohtainen. Teräsrakenteiden CE-merkitsemiseen ei ole tehty tietääkseni mitään painettua opaskirjaa, vaan vain useita eri toimijoiden koostamia opaslehtisiä.
Niistä oli jonkin verran apua, mutta mielestäni hyvälle ja yksityiskohtaiselle oppaalle olisi
tilausta. Toivottavasti tämä opinnäytetyö yhden yrityksen tuotannonsertifiointiprosessista on
jollekin vastaavassa tilanteessa avuksi. Haluan korostaa, että tämä on vain minun ja yrityksen näkökulma asiaan eikä varmastikaan ole yhtä ainutta oikeaa tapaa läpikäydä prosessi.
Ajan kuluessa valmistajien sertifiointiprosessi toivottavasti selkeytyy. Suurimpana yksittäisenä tekijänä pidän EU:n säätelyn tarkentamista. Rakennetuoteasetuksessa on vielä ”korjattavaa”. Suomessa on tehty oma kansallinen tulkinta ja se on käytännön sanelema pakkotoimi, jolla ohjataan valmistusta tällä hetkellä. Se ei mielestäni kuitenkaan ole asetuksen
hengen mukaista. Kansalliset tulkinnat vievät yhtenäistä pohjaa yhtenäisiltä vaatimuksilta.
Tätä opinnäytetyötä tehdessäni 2014-2015 havaitsin muutamia epäkohtia, jotka mielestäni
vain vahvistavat sekavaa ja epäyhtenäistä käytäntöä. Aito, kaikille yhteneväinen yksitulkintainen asetus on vasta tuloillaan.
Opinnäytetyön tavoite on saavutettu, sillä LC Partners Oy:n tuotanto on sertifioitu ja hyväksytty Inspecta Oy:n toimesta. Yrityksen tulevaisuus pitää niiltä osin sisällään standardin
määrittelemän tarkastusvälin 1-2-3-4 -(vuosi)syklillä. Yritys kasvaa maltillisesti, mutta vain
aika näyttää miten yrityksen tuotannon sertifiointi tulee vaikuttamaan yrityksen markkinaasemaan ja työkannan suuruuteen. Tällä hetkellä yrityksen tuotantotilat vastaavat vallitsevaa
teräsrakenteiden valmistusta, mutta jos teräsrakenteiden esivalmistamisen määrä lisääntyy,
en pidä mahdottomana suurempiin tuotantotiloihin siirtymistä ja enemmän automatisoitujen
työlaitteiden hankintaa.
Opinnäytetyötä tarkasteltaessa tavoitteet ovat suurimmaksi osaksi saavutettu. Prosessi ei ole
sikäli täysin valmis, että kuten tekstissä mainitsin, alkutarkastusmateriaali käydään läpi marras- joulukuussa ensimmäisen vuoden auditoinnissa. Olen valmistellut materiaalin parhaan
kykyni mukaan mutta uskon että jotain korjattavaa löytyy aina.
Opinnäytetyöprosessi oli mielenkiintoinen ja metallialalla suhteellisen lyhyen aikaa työskennelleenä ammatillinen tietous on lisääntynyt paljon. Toisaalta osa opinnäytetyössä esiin
tulleista tiedoista/taidoista/työtavoista ovat sen kaltaisia, että ne ovat ”kantapään kautta”
opittuina kokeneilla työntekijöillä. Hankaluuksia taasen tuotti varsinkin alussa tottumattomuus syventyä standardeihin ja sen sisältämään erittäin suureen informaatiomäärään. Suurin
haaste alussa oli standardin EN 1090 sekä muiden tarvittavien standardien (EN ISO 3834,
EN ISO 8501) oppia suodattamaan tietoa. Hahmottaakseni prosessin kulkua tein ajantasaista
tehtävälistaa sekä listasin tarvittavia dokumentteja ja käytäntöjä. Kun kokonaisuus oli hahmoteltu, tartuin LCP:n laadunhallintaan ja aloitin työstämään tarvittavia dokumentteja olemassa olevaan järjestelmään sopiviksi. Sitä kautta löytyi minulle luontevin tapa ja sertifiointiin päättyvä prosessi eteni sen seurauksena helpohkosti.
Jatkaessani yrityksen palkkalistoilla olen hiljalleen siirtymässä tuotannosta tuotantoa ohjaaviin tehtäviin. Opinnäytetyöprosessin kautta hankittu syvempi tietämys ja ns. erikoistuminen
teräsrakenteisiin tarkoittaa käytännössä myös vastuuta Tuotantokäsikirjan ylläpidosta sekä
tarvittaessa CE-merkittävien rakenteiden/tuotteiden tuotannon tarkastelusta. Ammattikorkeakoulututkinnon viimeistelyn lisäksi olen tiedostanut, että ammatillisen kehityksen tueksi
todennäköinen seuraava suurempi koulutuskokonaisuus tulee olemaan IWS-hitsauskoordinaattorin koulutus.
Näytteenä opitusta ja tuotetuista dokumenteista olen liittänyt raportissa esitellyt LC Partners
Oy:lle tuottamani Tuotantokäsikirjan ja teräsrakenteen CE-merkitsemiseen vaadittavat dokumentit liitteiksi raportin loppuun.
Euroopan komissio: CE-merkintä tutuksi – 19.04.2010. Www-dokumentti. Saatavissa:
http://ec.europa.eu/news/business/100419_fi.htm. Viitattu 19.01.2015
Finlex.fi. Kauppa- ja teollisuusministeriön päätös painelaitteista. Www-dokumentti. Saatavissa: https://www.finlex.fi/fi/laki/alkup/1999/19990938. Viitattu: 18.02.2015
Henhelpdesk - teräsrakentamisen ohjesivusto. CE-merkintä. Www-dokumentti. Saatavissa: http://www.henhelpdesk.fi/www/fi/ce-merkinta/index.php. Viitattu: 27.01.2015
Inspecta Oy – Tarkastusraportti: LC Partners Oy. Inspecta Oy:n LC Partners Oy:n EN1090-2 auditoinnin tarkastusraportti. 13.11.2014
Kemppi Oy – WPS-palvelu. Www-dokumentti. Saatavissa: http://productinfo.kemppi.com/kemppi-site/wps/?page=faq&lang=fi. Viitattu: 16.02.2015
KH FIN Oy -PKY-laatu Oy – FPC-järjestelmä ja CE-merkintä. Luentomateriaali. Luento
järjestetty Kokkolassa 15.- 16.5.2013.
Rakennusmittaamista ohjaava standardi ISO 9796-2.
RTT/Betoniteollisuus ry: Betonituotteiden CE-merkintään liittyviä kysymyksiä ja –vastauksia. Www-dokumentti: Saatavissa: http://www.elementtisuunnittelu.fi/Download/23980/CE-kysymyksi%C3%A4%20ja%20vastauksia%20maaliskuu%2014.pdf. Viitattu: 18.02.2015
Savon Sanomat. Maneesin katto romahti Laukaassa – 10-vuotias tyttö kuoli- Www-dokumentti. Saatavissa: http://www.savonsanomat.fi/uutiset/kotimaa/maneesin-katto-romahtikeski-suomessa/1297840. Viitattu: 20.10.2015
SHY ry. Hitsaustekniikka 2/2013. Artikkeli lehdestä. Luentomateriaali. Luento järjestetty
Kokkolassa 15.-16.5.2013
SHY ry. Ajankohtaisseminaari – 3834 hitsauksen laatujärjestelmä. Luentomateriaali. Luento järjestetty Kokkolassa 15.- 16.5.2013.
Teräsrakennestandardi SFS-EN 1090-1 ja 1090-2.
TRY Teräsrakenneyhdistys ry. CPR+EN 1090. Www-dokumentti. Saatavissa:
http://www.tokem.fi/loader.aspx?id=c09b6ba7-c2c7-4b51-a6cb-97286b1474d8. Viitattu:
Ympäristöministeriö: Rakennustuotteiden CE-merkinnästä tulee pakollista 2013. Wwwdokumentti. Saatavissa: http://www.ym.fi/download/noname/%7BD8D2D5EF-9DD84585-8980-F36F30D0CAB8%7D/32632. Viitattu: 18.02.2015
Ympäristöministeriö: Rakennustuotteita koskeva lainsäädäntö. Www-dokumentti. Saatavissa: http://www.ym.fi/fi-fi/maankaytto_ja_rakentaminen/lainsaadanto_ja_ohjeet/Rakennustuotteita_koskeva_lainsaadanto. Viitattu: 20.01.2015
LC Partners Oy:n Suoritustasoilmoitus
Valmistusta ohjaava standardi:
Rakenteen tyyppi:
Rakenteen mitat (pituus, leveys, korkeus):
Geometristen arvojen toleranssit:
Hitsattavuus:
Väsymislujuus:
Kadmiumin päästöt:
Radioaktiivinen säteily:
Toteutusluokka:
Hitsattu ja ruuvattu teräsrakenne
Yritys, Tehdas, tason nimi
Esim. Porras:100x100x100
Kulkutaso: 100x100x100
Standardin EN 10025-2 mukainen teräs
Materiaalin luokka A1
Pinnan esikäsittely standardin EN 1090-2
mukaan, esikäsittelyaste P2. Pinta on maalattu standardin EN ISO 12944-XXXXX mukaisesti, maalausjärjestelmä XXXXXX Värisävy RAL 0000.
YRITYSNIMI, asiakkaan toimittama, asiakirja.
Kokoonpanoeritelmän XXXXXXX ja standardin EN 1090-2 mukaisesti.
Suoritustasoilmoituksen liite M3a
Hankekohtainen suoritustasoilmoituksen liite
YRITYS, TEHDAS
suunnitellut kantavat rakennustuotteet CE-merkitään kyseeseen tulevien yhdenmukaistettujen standardien perusteella ja valmistetaan tilaajalta saatujen tuotantoasiakirjojen mukaisesti.
Huom: Tämä asiakirja liitetään hankintasopimuksen liitteeksi silloin, kun CE-merkityille
kantaville rakennustuotteille on laadittu suoritustasoilmoitus DoP.
Tämä asiakirja kattaa tämän hankkeen hankintasopimuksessa tai sen liitteessä mainitut
kaikki kantavat rakennustuotteet.
Valmistaja ilmoittaa, että hänellä on kyky valmistaa/hän on valmistanut kantavat rakennustuotteet kyseeseen tulevien yhdenmukaistettujen standardien ja tilaajalta saatujen seuraavien tuotantoasiakirjojen mukaisesti:
Teräsrakenne on valmistettu suunnittelutoimisto XXXXX toteutuseritelmän XXXXX mukaisesti. Toteutuseritelmä sisältää seuraavat piirustukset:
Valmistajan edustajan allekirjoitus
ValmisLC Partners Oy
Teräsrakenteisiin kiinnitettävä CE-merkintämalli.
000 (rakenteen juokseva numero)
1065745-2 (Inspectan tunnus)
15 (CE-merkintävuosi)
8187-01 (LCP:n 1090-sertifikaattitunnus)
Tehdas, rakenteen nimitys/käyttötarkoitus
Mitat(LxWxH):
esim. porras, alempi 100x100x100
tasanne, alempi 100x100x100
tukipilari 100x100x100
Geometristen arvojen toleranssit: EN 1090-2
Hitsattavuus: Standardin EN 10025-2 mukainen teräs S235J0
Kantavuus: NPD
Väsymislujuus: NPD
Palokäyttäytyminen: Materiaalin luokka A1
Kadmiumin päästöt: NPD
Radioaktiivinen säteily: NPD
LC Partners Oy:n FPC eli tuotantokäsikirja.
LC Partners Oy:n teräsrakenteiden valmistamista koskeva laatujärjestelmä
(FPC).
SFS-EN 1090-2: Teräsrakenteiden toteuttaminen
Täydentävä osio LC Partners Oy:n ISO 9001 laatukäsikirjaan.
Laatujärjestelmä 2013-2015 (Revisio 1)
Kokkola 20.1.2015
3. Termit ja määritelmät
5. Toteutusluokan määrittäminen
6. Tuotteen toteuttaminen
7. Käytettävät tuotteet
8. Esivalmistus ja kokoaminen
9. Hitsaus
10. Mekaaninen kiinnittäminen
11. Asentaminen
12. Esikäsittelyaste ja pintakäsittely
13. Geometriset toleranssit
14. Tarkastus, testaus ja korjaaminen
15. Valmis tuote
16. Laadunhallinta
Tässä laatukäsikirjassa on kuvattu LC Partners Oy:n(myöhemmin LCP) teräsrakenteiden valmistamisen tarjous/tilaus/toimitusprosessit ja näihin liittyvät tukiprosessit. Laatukäsikirja on koko henkilöstöä velvoittava ohjekirja. Sen tarkoituksena on varmistaa LCP Oy:n toiminnan tehokkuus ja
tuotteiden hyvä ja tasainen laatu.
LCP:n Laatukäsikirja kohta 1.1
1.2 LCP:n toimintojen kuvaus
LCP:n Laatukäsikirja kohta 1.2
Tarjoukset tehdään asiakkaan piirustusten tai katselmoinnin mukaisina kokonaisuuksina.
Tilatun tuotteen piirustukset ja kokoonpanoeritelmän toimittaa asiakas. LCP toteuttaa työn asiakkaan vaatimusten mukaisesti (LCP ei suunnittele rakenteita).
Asiakkaita ja yhteistyökumppaneita ovat teollisuuslaitokset ja konepajat.
Hitsaamista ohjaa laatustandardi SFS EN ISO 3834-2 (”Kattavat laatuvaatimukset”). Hitsaaminen
erityisprosessina on huomioitu ja tästä on laadittu erilliset ja yksityiskohtaiset ohjeet täydentämään tarvittavilta osin SFS EN ISO 9001:2008 standardia. Terästuotteet valmistetaan harmonisoidun tuotestandardin SFS-EN 1090 mukaisesti.
2 LAATUKÄSIKIRJAN YLLÄPITO
LCP:n Laatukäsikirja kohta 2
SFS-EN 1090,
Teräs- ja alumiinirakenteiden toteutus, harmonisoitu tuotestandardi
4.1 Prosessimainen toimintatapa
LCP:n Laatukäsikirja, kohta 4.1
4.2 Kokoonpanoeritelmä
Ostajan toimittama kokoonpanoeritelmä (PPCS). LCP toteuttaa rakenteet SFS-EN 1090
4.2.1 Dokumentoinnin rakenne
LCP:n Laatukäsikirjan kohdan 4.2.1 mukaan.
4.2.2 Laaduntarkkailu
Tarkastuspäiväkirjat
Dokumentteja säilytetään vähintään viisi vuotta.
4.2.3 Laatukäsikirjan muutokset
Toimitaan LCP:n Laatukäsikirjan kohdan 4.2.2 mukaisesti.
4.2.4 Tallenteiden hallinta
Toimitaan LCP:n Laatukäsikirjan kohdan 4.2.3 mukaisesti.
5 TOTEUTUSLUOKKA
5.1 Toteutusluokkien määrittely
LCP:n neljä osa-aluetta/segmenttiä (LCP:n Laatukäsikirja, kohta 1.2), jolla yritys toimii, sisältää pieniä tai keskisuuria teräsrakenteita (putkistokannakkeet, koneikkojen teräsrakenteet, portaat ja
kulkusillat).
Suurin osa tuotettavista teräsrakenteista kuuluvat;
 Seuraamusluokkaan CC1: Vähäiset seuraamukset menetysten tai pienten tai merkityksettömien taloudellisten, sosiaalisten tai ympäristövahinkojen takia
 Käyttöluokkaan SC1: 1) Rakenteet ja kokoonpanot, jotka suunnitellaan pääosin vain staattisille kuormituksille, 2) Rakenteet ja kokoonpanot ja niiden kiinnitykset, jotka suunnitellaan seismisille vaikutuksille matalan seismisen aktiviteetin perusteella ja luokassa DCL, 3)
Rakenteet ja kokoonpanot, jotka suunnitellaan nostureista aiheutuville väsytyskuormille
(luokka So)
 Tuotantoluokkaan PC1: 1) Terästuotteista valmistetut kokoonpanot, joissa ei ole hitsejä,
2) Hitsatut kokoonpanot, jotka on valmistettu terästuotteista, joiden lujuusluokka on
alempi kuin S355
Kuva 3. Toteutusluokan valintataulukko
5.2 Toteutusluokkien valinta
LCP toteuttaa teräsrakenteita, jotka täyttävät toteutusluokkien EXC1-EXC2 vaatimukset. Pääosin
yritys toteuttaa tuotteita asiakkaan tilausten mukaisesti (piirustukset, vaatimukset). Yritys toteuttaa tuotteet toteutusluokkien EXC2 mukaisesti, jos tilaaja ei ole määritellyt teräsrakenteiden toteutusluokkaa. Kokoonpano voi sisältää useampia toteutusluokkia, mutta LCP ei valmista vaativampia teräsrakenteita kuin EXC2.
6 TUOTTEEN TOTEUTTAMINEN
LCP:n Laatukäsikirja, kohta 7
Tarjous/tilauskäsittelyn yhteydessä määritellään tuotteiden ja palveluiden laatutavoitteet ja –
vaatimukset ja tuotteesta tehdään asiakkaan vaatimusten mukainen.
Asiakas toimittaa toteutuseritelmän ja toteutuseritelmään kuuluvien kokoonpanojen/osien piirustukset.
Työn toteutuksesta laaditaan projektisuunnitelma, jossa käsitellään projektin vaatimat resurssit,
tulostavoitteet, aikataulutus, katselmukset/palaverit ja dokumentointi.
Varmistamme jo tarjouksen yhteydessä että meillä on tarvittavat resurssit tuotteen toteuttamiseen.
7 KÄYTETTÄVÄT TUOTTEET
7.1 Ostotoiminta
LCP:n Laatukäsikirjan kohdan 7.4 mukaan
7.2 Käytettävät tuotteet
Valmistukseen käytetään SFS-EN 1090 vaatimusten (EXC2) mukaisia terästuotteita.
Kaikki yrityksen ostamat materiaalit ja kokoonpanot (teräs, ruuvit, lisäaineet, osatoimitukset) pystytään jäljittämään ja niihin liittyvät ainestodistukset säilytetään LCP:n Laatukäsikirja, kohta 7.4.1
LCP käyttää alihankkijoina SFS-EN 1090 vaatimukset täyttäviä toimijoita (pintakäsittely, osatoimittajat, aliurakoitsijat).
8 ESIVALMISTUS JA KOKOAMINEN
8.1 Tuotantotilat
Tuotteet esivalmistetaan pääosin LCP:n terästuotteille varatun työpajan tiloissa. Työpajan työvarustus on suunniteltu teräsrakenteiden valmistamista varten (vannesaha, pylväsporakone, esivalmistepöydät, -pukit, nosturit, hitsauslaitteet, polttoleikkauslaitteet).
Osa tuotteista tehdään työkohteissa (LCP:n Laatukäsikirja, kohta 6.3).
Tuotteet esivalmistetaan ja kootaan teräsrakenteita koskevan harmonisoidun standardin SFS-EN
1090 vaatimusten mukaisesti. Teräsrakenteiden osat ovat tunnistettavissa ja ne yksilöidään tarvittaessa ainutlaatuisilla tunnistemerkinnöillä (tilaajan määrittämät osatunnukset) tavalla, joka ei vahingoita tai vaikuta haitallisesti rakenteeseen.
8.2 Esivalmisteet toteutetaan SFS-EN 1090 mukaisia vaatimuksia noudattaen (leikkaus, muotoilu,
rei´itys, muovaus, kokoaminen, tuotannon valvonta, toleranssit).
8.3 Käsittely ja varastointi, korroosionesto
Valmistuksessa ja kokoamisessa (esivalmistetiloissa, työmaalla) käytettäviä tuotteita käsitellään
huolellisesti ja säilötään valmistajan ohjeiden mukaisesti tai hyvää konepajakäytäntöä noudattaen
(ruuvit, lisäaineet, perusmateriaalit) LCP:n Laatukäsikirja, kohta 7.5.3. mukaisesti.
Esivalmisteita käsitellään ja nostetaan tuotteita, turvallisuutta ja ympäristöä huomioivilla tavoilla.
Tuotteet varastoidaan asianmukaisesti ennen ja jälkeen pintakäsittelyn. Rakenteet tuetaan tarvittaessa asianmukaisesti (kuljetuksessa tai tuotteen ominaisuuksista ennen asennusta johtuen) vaurioiden syntymisen ehkäisemiseksi.
8.4 Ruostumattomat teräkset
Ruostumattomien terästen esivalmistetilat ovat eriytetty ruostuvien terästen esivalmistetiloista.
Ruostumattomista teräksistä valmistettuja tuotteita käsitellään materiaalin ominaisuuksia vaalien,
jotta eri materiaaleista olevien pintojen aiheuttama kontaminaatio vältettäisiin (trukkien piikit,
säilytyshyllyt).
9 HITSAUS
LCP on standardoitu SFS-EN ISO 3834: Metallin sulahitsauksen laatuvaatimukset. LCP toteuttaa
kaikessa hitsauksessa standardin SFS-EN ISO 3834 osaa 2: ”Kattavat laatuvaatimukset”.
Tarkemmin LCP:n laadunhallintamateriaalista kohta ”10 Hitsauksen laadunhallinta”.
9.2 Hitsaus
Hitsausprosesseille on laadittu Hitsausohjeet (WPS) kullekin tarvittavalle prosessille.
Tarvittaessa menetelmäkokeilla laajennetaan yrityksen hitsausosaamista standardin SFS-EN 15614
Esivalmisteet hitsataan tarkoituksenmukaisilla hitsauslaitteilla työturvallisuutta ja hyvää konepajakäytäntöä noudattaen.
Hitsauslaitteet tarkastetaan (validoidaan) ja/tai huolletaan vuosittain/tarvittaessa.
9.3 Hitsaajat
Hitsaajat on pätevöitetty standardin EN 287-1 mukaan. Hitsaajien pätevyyttä ylläpidetään tarvittavalla lisäkoulutuksella ja säännöllisillä luokkahitsauskokeilla hitsaajat osoittavat määräajoin pätevyytensä suorittaa vaadittavia hitsaustöitä.
9.4 Hitsauksen koordinointi
Toteutusluokan EXC2 mukaisesti hitsauksen aikaista koordinointia suorittaa yrityksen EWS-pätevöity hitsauskoordinaattori (teknisen tietämyksen taso B).
9.5 Hitsauksen hyväksyminen
Hitsien täytyy täyttää toteutusluokalle EXC2 hitsaukselle asetetut vaatimukset. Hitsaukset tarkastetaan LCP:n Hitsausten laadunvarmistussuunnitelman/tarkastussuunnitelman mukaisesti. Silmämääräinen tarkastus suoritetaan (100 %) koordinoijan toimesta standardin SFS-EN 970 mukaisesti
(LCP Metallimiehen käsikirja s. 48-49). Havaittaessa virheitä tai tuotannolle asetettujen vaatimusten mukaisesti suoritetaan NDT-tarkastukset (tunkeumanestetarkastus (PT, SFS-EN 571-
1), magneettijauhetarkastus (MT, SFS EN 1290), ultraäänitarkastus (UT, SFS-EN 1714 luokka B) tai
radiografinen kuvaus (RT, SFS-EN 1435 luokka B) ).
10 MEKAANINEN KIINNITTÄMINEN
LCP:n valmistamia teräsrakenteita kiinnitetään tilaajan ohjeiden (piirustukset, olosuhteisiin perustuvat vaatimukset) mukaisesti toisiin rakenteisiin tai toimitettava rakenne kootaan ruuviliitoksin.
Esijännittämättömien ruuviliitosten kiristämisessä toimitaan SFS-EN 1090 vaatimusten mukaisesti.
10.2 Esijännittämättömät ruuviliitokset
Kiinnitettävät kokoonpanot liitetään tiiviisti yhteen ja sovitukseen käytetään tarvittaessa lisälevyjä. Ruuvit kiristetään tarvittavilla työkaluilla vähintään ”kireälle” ja tarvittaessa käytetään kiristymistä edistäviä rasvoja tai sumutteita(ruostumattomille materiaaleille välttämätön, sinkityille ja
käsittelemättömille tuotteille suositeltavaa) työkohteen niin salliessa.
Kiristettäessä varotaan ylikiristämistä ja tarvittaessa ruuviliitokset kiristetään tarvittaessa useamman kerran. Kaikki kiristetyt liitokset tarkastetaan.
Ruuvien kiristämisessä toimitaan ruuvien kovuuden vaatimalla tavalla. Ruuviliitoksissa käytetään
aluslevyjä vaatimusten tai ruuvin kovuuksien mukaisesti.
Ruuviliitoksista tehdään tarvittaessa pöytäkirja osaksi toimitussisällön dokumentaatiota.
11 ASENTAMINEN
Työmaalla tapahtuvat esivalmistus, hitsaus, mekaaninen liittäminen ja pintakäsittely tehdään SFSEN 1090 vaatimusten mukaisesti.
Tilaajan hallitsemissa tiloissa toimitaan tilaajan määrittämiä määräyksiä ja ohjeita noudattaen. Havaittaessa puutoksia tai poikkeamia, niistä ilmoitetaan viipymättä tilaajan ja LCP:n edustajille.
Huomiot dokumentoidaan ja dokumentit toimitetaan kaikille osapuolille.
11.2 Asennusolosuhteet
Teräsrakenteiden asennustyömailla huolehditaan kaikkien osapuolien turvallisuudesta selvittämällä ja varmistumalla kaikkien asennukseen vaikuttavien osa-alueiden toimivuudesta. Työn valmistelussa, asennustyössä ja työmaajärjestyksessä toimitaan LCP:n Laatukäsikirjan kohdan 5.3
11.3 Asennusmenetelmät
Työmaalla suoritettavat asennukset toteutetaan työturvallisuutta ja hyvää konepajakäytäntöä
noudattaen hyväksyttyjä ja hyväksi havaittuja asennusmenetelmiä käyttäen. Kaikessa toiminnassa
otetaan huomioon asennettavan valmisteen oikeanlainen käsittely vaurioiden välttämäiseksi.
11.4 Asennussuunnitelma
Asennuksista tehdään asennusmenetelmän mukainen asennussuunnitelma, joka tarkastetaan
suunnittelusääntöjen mukaisesti huomioiden asennusolosuhteet, kappaleiden muodot ja mahdolliset väliaikaiset tuennat. Asennussuunnitelmaan sisällytetään kaikki oleelliset seikat ja huomiot,
jotka vaikuttavat asennuksen onnistumiseen ja turvallisuuteen.
11.5 Mittaus
Työmaamittaukset suoritetaan asianmukaisilla, kalibroiduilla mittavälineillä. Tarvittaessa käytetään ulkopuolista mittausammattilaista asennettavien tuotteiden oikeiden paikoitusten varmistamiseksi.
Rakenteiden paikat tarkastetaan olemassa olevista piirustuksista ja tarvittaessa huomiot ja muutokset ilmoitetaan viipymättä tilaajalle ja dokumentoidaan.
11.6 Tuennat ja ankkurointi
Asennettavat rakenteet tuetaan väliaikaisesti asennuksen helpottumiseksi ja jos mahdollista, pysyvillä ankkuroinneilla lopullisille paikoilleen. Tuennat ja ankkuroinnit tehdään olemassa olevia rakenteita huomioiden.
Tilapäiset tuennat toimivat turvallisuutta lisäävinä elementteinä, jotka poistetaan vasta kun niiden
poistamisen ei katsota vaikuttavan rakenteiden stabiiliuteen.
11.7 Asennuspiirustukset
LCP ei toimi suunnittelutoimistona, vaan toteuttaa asiakkaiden tilaamat työt asiakkaiden toimittamien piirustusten mukaisesti.
Asennustyöt tehdään asennuspiirustusten mukaisesti ja havaitut poikkeamat ja mahdolliset muutokset ilmoitetaan viipymättä tilaajalle ja dokumentoidaan.
10.8 Sovitus ja linjaus
Rakenteet sovitetaan ja linjataan olemassa olevia rakenteita huomioiden. Asennussuunnitelmaa
noudattaen pyritään välttämään ylimääräisten rasitusten aiheutumista asennettaville ja ympäröiville rakenteille. Mahdolliset huomiot ja poikkeamat ilmoitetaan viipymättä tilaajalle ja dokumentoidaan.
12 ESIKÄSITTELYASTE JA PINTAKÄSITTELY
Teräsrakenteet pinnoitetaan tilaajan vaatimusten mukaisesti huomioiden suunniteltu käyttöaika
ja käyttöolosuhteet. Ellei suunnitelmissa ole määritelty esikäsittelyastetta, käytetään esikäsittelyastetta P2.
Pintakäsittelyyn käytetään pääasiassa kahta paikallista toimijaa (Blaxar Oy ja KOTEK Factory Service Oy).
12.2 Esikäsittely
Esivalmisteiden pintakäsittelyä edeltävä tuotannon vaihe on esikäsittely. Teräsrakenteiden esikäsittely suoritetaan standardin SFS-EN 8501-3 vaatimusten mukaisesti. Tuotteiden esikäsittelyasteena pidetään P2, ellei ole vaadittu erikseen P3. Ulos menevien teräsrakenteiden esikäsittelyasteena pidetään P3.
12.3 Pintakäsittely
LCP käyttää tuotannossaan 1090 hyväksyttyä pintakäsittelylaitosta. Standardoinnin puuttuessa
suoritetaan yritykselle auditointi. Riittävillä toimilla varmistutaan pintakäsittelylaitoksen menetelmien soveltuvuudesta 1090 vaatimusten mukaisesta pintakäsittelystä. Suihkupuhallusmenetelmän soveltuvuus ja toimivuus todetaan menetelmäkokeella vuosittain, jos pintakäsittelylaitos ei
hae 1090-2 todistusta.
Pintakäsittely suoritetaan pääsääntöisesti esivalmistuksen jälkeen työtavoista johtuen (hitsaus).
LCP käyttää valmistettavien tuotteiden pintakäsittelyssä muutamaa standardoitua pintakäsittelylaitosta maalauksen ja sinkkauksen toteuttamiseksi.
Pintakäsittely toteutetaan tilaajan vaatimusten mukaisesti (standardin EN ISO 12944 mukaan).
Pintakäsittelylaitos dokumentoi pintakäsittelyn olosuhteet ja työvaiheet sekä materiaalit. Pöytäkirja liitetään osaksi CE-merkintä dokumentteja.
Pintakäsitellyt tuotteet tarkastetaan pintakäsittelyn jälkeen ennen työmaalle toimittamista. Tarvittaessa puutoksiin tai poikkeamiin puututaan ja ne dokumentoidaan.
Työmaalla mahdolliset kolhut tai työsuorituksista johtuvat pinnoitteen poistot korjataan asiakkaan hyväksymillä korjausmenetelmillä (paikkamaalaus, sinkkituotteet) ja dokumentoidaan.
12.4 Ruostumattomat tuotteet
Ruostumattomien tuotteiden pintakäsittelynä käytetään tilaajan vaatimia työmenetelmiä (mekaaninen kiillottaminen, happopeittaus). Ilman pintakäsittelylle annettuja vaatimuksia vähimmäiskäsittelynä suoritetaan mekaaninen kiillotus oksidikalvon uusiutumiseksi ja esteettisistä syistä.
13 TOLERANSSIT
13.1 Toleranssit
Tuotannossa noudatetaan tilaajan suunnitelmissa määrittelemiä toleransseja (jos ei määritelty,
noudatetaan 1090-2 toleranssiluokka 1).
Valmistettavien teräsrakenteiden toleransseissa pysyminen on koko tilaus-toimitus-ketjun mittaista laadun varmistusta. Tarkastaminen kattaa materiaalin vastaanoton, esivalmistuksen (katkaisut, rei`itykset, hitsaukset), pintakäsittelyn, asennuksen ja asennuksen hyväksymisen. Toleranssit
ja niiden sallitut vaihtelut kirjataan loppudokumentteihin.
Tuotteet täyttävät olennaiset toleranssit ja toiminnalliset toleranssit SFS-EN 1090 vaatimusten
14 TARKASTUS, TESTAUS JA KORJAAMINEN
Valmistetut tuotteet toteutetaan SFS-EN 1090 vaatimusten mukaisesti. Esivalmisteiden ja asennettujen tuotteiden tarkastus ja testaus tapahtuu jatkuvasti valmistusprosessin aikana koskien
kaikkia toiminnallisia työvaiheita. Kaikki tarkastukset, testaukset ja mahdolliset korjaukset suoritetaan jokaiseen työvaiheeseen soveltuvilla menetelmillä.
14.2 Käytettävät tuotteet ja kokoonpanot
Valmistetun tuotteen sisältö (yksittäinen osa tai kokoonpano) tarkastetaan materiaalien, toleranssien, pintakäsittelyn ja dokumenttien osalta ennen toimitusta.
EXC2 toteutusluokan mukaisen toteutuksen mukaisesti tuotteesta on saatavilla ja todennettavissa
materiaalitodistukset ja mahdolliset tarkastuspöytäkirjat (hitsaus, esijännitetyt ruuviliitokset).
Kokoonpanojen jokainen erillinen toimitettava osa on yksilöllisesti merkitty ja ne voidaan tarkastaa ja tunnistaa työmaalla.
Valmistuksen tai asennuksen aikana havaitut mahdolliset virheet ja korjaukset suoritetaan tilaajan
hyväksymin menetelmin ja standardin SFS-EN 1090 määrittelemien vaatimusten mukaisesti.
Kaikki korjaukset dokumentoidaan sekä korjaukseen johtavista syistä ja tehdyistä korjauksista täytetään poikkeamalomake (Kymppilomake B1).
14.3 Poikkeavuuden aiheuttamat toimenpiteet
Poikkeamia havaitessa arvioidaan poikkeamien merkitys valmistusprosessille ja vaikutukset tuotteiden laatuun.
Poikkeaman ollessa liikaa eriävä standardin SFS-EN 1090 vaatimuksista, poikkeavuus tullaan korjaamaan edellä mainitun standardin mukaisia menetelmiä käyttäen.
Poikkeaman ollessa vähäinen tai täysin merkityksetön standardin vaatimuksiin ja tuotteen toiminnallisiin ominaisuuksiin nähden, tehdään tuotteisiin tilaajan hyväksyessä muutoksia poikkeavuuden vaikutuksen korvaamiseksi.
14.4 Ei-vaatimusten mukaisten tuotteiden ja materiaalien käsittely
14.4.1 Ei-vaatimusten mukaiset tuotteet
Tuotannossa syntyneiden ei-vaatimusten mukaisten tuotteiden käsittely arvioidaan erikseen jokaisen tuotteen kohdalla (tuotteen hyödyntäminen toiseen kohteeseen, tuotteen materiaalin uudelleen käyttäminen, tuotteen hävittäminen).
Havaittaessa tuotannosta ei-vaatimuksen mukaisia tuotteita, tuotanto keskeytetään välittömästi
syiden selvittämiseksi ja virheellisten menettelyjen muuttamiseksi.
14.4.2 Ei-vaatimusten mukaiset materiaalit
Tuotantoon päätyneiden ei-vaatimusten mukaisten materiaalien havaitseminen johtaa valmistuksen keskeyttämiseen ja selvityksen tekemiseen ei-vaatimusten mukaisten materiaalien käyttämisestä muissa työvaiheissa.
Havaitut materiaalit merkitään selvästi ja tarvittaessa siirretään pois normaalista varastojärjestelmästä. Jos ei-vaatimusten mukainen materiaali todetaan yrityksen tuotannon kannalta sopimattomaksi, materiaali hävitetään asianmukaisesti.
14.4.3 Tilaajalle päätynyt ei-vaatimusten mukainen tuote
Toimitaan LCP:n laatukäsikirjan kohdan 8.3 mukaan.
15 VALMIIN TUOTTEEN LUOVUTTAMINEN
Valmistettu tuote tarkastetaan kohdan 14 mukaisesti.
Kun sisäisellä tarkastuksella on varmistuttu asiakkaan tilaamaan tuotteen vaatimusten mukaisuudesta kaikilta osin (kokoonpanoeritelmä, materiaalit, ainestodistukset, toleranssit, asennuksen
onnistuminen), laaditaan tuotteesta CE-merkintämenettelyn (SFS-EN 1090- 1) mukainen ilmoitusmenetelmän 3a mukainen PPCS.
PPCS sisältää kokoonpanoeritelmän ja valmiin tuotteen yhdistämiseksi ja vaatimustenmukaisuuden varmentamiseksi tuotteen yksilöidyn merkinnän ja vaatimustenmukaisuusilmoituksen. Vaatimustenmukaisuusilmoitus sisältää tuotteen kokoonpanoeritelmän mukaiset tiedot ja tarvittaessa
todistukset ja pöytäkirjat osoittamaan vaatimustenmukaisuus.
16 LAADUNHALLINTA
16.1 Teräsrakenteiden valmistusprosessin laadunvalvonta
LCP:n yleistä teräsrakenteiden laadun tasoa valvotaan säännöllisillä tarkastuksilla. Kuukausittain
tarkastetaan sattuman varaisesti yhdestä kahteen valmistettavaa teräsrakennetta. Valmisteilla
olevat tuotteet tarkastetaan tarkemmin ja tarkastuksesta laaditaan pöytäkirja. Teräsrakenteita
pyritään tarkastamaan niin, että jokaisen tuotantoon osallistuvan työparin työlaatu tulisi tarkastettua vähintään vuosittain.
Laatutarkastuksessa valmisteilla olevaa teräsrakennetta ja sen ominaisuuksia verrataan numeerisesti standardin 1090-2 vaatimuksiin ja näin arvioidaan teräsrakenteen vaatimusten mukaisuutta.
Arvioinnin tulos ilmoitetaan työparille ja tarvittaessa toimitaan LCP:n tuotantokäsikirjan kohdan
14.4 mukaisesti.
16.2 Kattava seuranta
Teräsrakenteiden valmistamista testaava sisäinen alkutestaus tehdään uusien työtapojen, materiaalien tai tuotteiden käyttöönottamiseksi. Jos ei muutoksia em. kohtiin, suoritetaan säännöllinen
testaus 1-2-3-3 syklillä.
CE-MERKINTÄ TERÄSKOKOONPANOJEN ESIVALMISTUKSESSA Jussi Mäki-Saari
AUDITOINTI TERÄSRAKENTEITA VALMISTAVAN YRITYKSEN ALIHANKKIJAKSI
KYMENLAAKSON AMMATTIKORKEAKOULU Kone- ja tuotantotalous / energia- ja ympäristötekniikka Marko Yli-Petäys
LAADUNHALLINTA HITSAAVASSA TEOLLISUUDESSA
Tehokas nestejäähdytys
Juomapäällysteiden paluulogistiikka Kaukovalta, Valtteri 2010 Laurea Kerava